Zelenski Se Obratio Parlamentu Albanije\nNaslovna Društvo Zelenski se obratio parlamentu Albanije\nUkrajinski predesednik Volodimir Zelenski rekao je u današnjem obraćanju parlamentu Albanije putem video veze da je ukrajinska vojska u zonama koje su napustili ruski vojnici pronašla masakrirana tela.\nOn je rekao i da “Rusi ne dozvoljavaju da se dostave hrana i lekovi u zone oružanog sukoba i da čak, ubijaju decu“, prenosi Albanian dejli njuz.\nGovoreći o situaciji u Marijupolju, ukrajinski predsednik je naveo da je to potpuno uništen grad u kom postoji samo „destrukcija, ubistva i totalna pljačka“ i da su u njemu uništeni mnogi verski objekti.\nZelenski se zahvalio Albaniji na podršci koju ova zemlja pruža Ukrajini, navodi Albanian dejli njuz.\nPrethodni tekstPutin potpisao ukaz o ekonomskim kontramerama\nSledeći tekstCrveni krst Srbije po broju članova i angažmanu među prvima u svetu


Mihajlović: Živimo na buretu baruta, zato treba stabilnost – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Mihajlović: Živimo na buretu baruta, zato treba stabilnost\nBEOGRAD – Živimo na buretu baruta i ne treba mnogo da se stvori iskra koja može da zapali sve i zato nam danas, kao retko kad, trebaju mir, hladne glave, uzdržanost, sve ono što vidimo kod budućeg predsednika Srbije Aleksandra Vučića, kaže potpredsednica Vlade Zorana Mihajlović.\nOna u intervjuu za “Srpski telegraf” ističe da na zapaljivu retoriku iz regiona Srbija odgovora mirom, mudrošću i trezvenošću.\n“Uvek pozivamo na razgovor sa jasnom porukom da nam je politička stabilnost najpotrebnija, jer bez nje nema ekonomskog napretka. Ali, uz jasan odgovor da se nikom neće dozvoliti da ponižava našu zemlju. To je ponašanje Srbije, pre svega njenog izabranog predsednika, jer on predstavlja našu zemlju”, dodaje Mihajlovićeva.\nOna ističe i da ideja o Velikoj Albaniji neće dobro doneti Albancima, kao što je ideja o Velikoj Srbiji malo toga dobrog donela Srbima i dodaje da je jedino rešenje za sve Albance, Srbe, Bošnjake i Crnogorce – EU.\nZato je odgovornost Brisela za Zapadni Balkan ogromna i dobro je što sve češće čujemo kritike da je EU zapostavila ovaj prostor i da se to može vratiti kao bumerang, objašnjava Mihajlovićeva.\nNa pitanje hoće li povratak Ramuša Haradinaja na Kosovo dodatno podgrejati strasti, ona kaže da je i na ovom primeru premijer Vučić pokazao veliku ozbiljnost.\n“Osloboditi čoveka, bivšeg komandanta OVK, za koga postoje tako jasni dokazi za zločine nad Srbima ne može se nikako drugačije nazvati nego lošom odlukom francuskog suda. To je novo mučenje žrtava”, naglasila je.\nO mogućnosti prelivanja aktuelnih sukoba iz Makedonije u Srbiju ona je rekla da su dešavanja u Makedoniji samo još jedan dokaz koliko su svima potrebni mir i stabilnost.\n“S druge strane, znam da će ova Vlada, predsednik i sve naše institicuje obezbediti mir i sigurnost za sve naše građane. Ovo treba da bude po(r)uka i onima koji na ulici umesto na izborima žele da odluče ko treba da vodi Srbiju”, kaže Mihajlovićeva.\nPočelo jesenje zasedanje parlamenta\nDačić i Zurof osudili pokušaj revizije istorije


Tretman radiotalasnog liftinga lica 990 din | Grupovina\nTretman lica koji je sjajan za svaki tip kože\nTretman radiotalasnog liftinga lica sa hijaluronom\nTretman zatezanja kože lica\nDa li si primetila da ti se koža lica, vrata i dekoltea vremenom opusila, izgubila je svežinu i nastale su sitne bore?\nRaditalasni lifting lica sa hijaluronom\nRadiotalasni lifting lica je veoma efikasna metoda zatezanja opuštene kože lica, vrata, dekoltea i redukcije finih bora. Postiže se efekat podmlađivanja tkiva sa potpuno prirodnim izgledom, veoma bezbedno i bezbolno. Može se primenjivati kod svih tipova kože i tokom cele godine. Tretman se radi lako i veoma je prijatan. Kroz sam tretman se unosi velika količina kiseonika, koji je svima preko potreban, naručito koži koja je svakodnevnim nanošenjem šminke i pudera zatvorila sve pore i koža jednostavno ne može da diše.\nIskoristi fenomenalnu akcijsku cenu ponude za tretman radiotalasnog liftinga lica, rezerviši svoj kupon kojim ti je obezbeđen popust i uživaj u tretmanu savršene nege!


Predstavljamo: DWX-52Dci, CAD/CAM milling mašina - Stomatologija.me\nPredstavljamo: DWX-52Dci, CAD/CAM milling mašina\nMarko Dragićević Februar 25, 2018 Obavještenja\nDWX-52DCi petoosovinska milling mašina sa automatskim mjenjačem diskova i novim DWINDEX softverom za vizuelizaciju ROI, svojim otovrenim dizajnom i fleskibilnošću materijala povećaće vašu laboratorijsku proizvodnju.\nSa0automatskim menjačem kapaciteta šest diskova, automatskim mjenjačem 15 alata i drugim automatizovanim funkcijama Rolandov DWX-52Dci nudi vrhunsku 24-časovnu produktivnost za korisnike svih nivoa vještina. Ova mašiina pruža izuzetno kvalitetnu proizvodnju širokog spektra restauracija, uključujući krunice, mostove, inleje i onleje, ninire, abatmene, prečke za implantate, krune sa vijcima, digitalne proteze, modele, hirurške vodiče i zagrizne splintove.\nIntuitivni softver za dodatnu kontrolu frezanja\nDWX-52DCi poseduje novi DWINDEX softver koji korisnicima omogućava da planiraju, identifikuju i upravljaju indkesiranim operacijama kako bi osigurali poboljšanu kontrolu nad produktivnošću mašine. Ova mašina takođe nudi akumulaciju i analizu podataka za sledeće ključne funkcije:\nVrijeme rada po alatu\nVrijeme rada po disku\nVrijeme rada jedinice (dan / sedmica / mjesec)\nIstorija korišćenih materijala\nAutomatski mjenjač diskova\nUbacite šest materijalnih adaptera sa različitim nijansama cirkona ili bilo kojom kombinacijom diskova koje odgovaraju vašim potrebama, dodijelite ih mašinskim operacijama i pustite automatskommjenjaču da odradi ostalo.\nAdaptacijski sistem omogućava integraciju adaptera sa više uređaja. Isti adapteri za materijal mogu se mleviti i na DWX-52DCi i DWX-52D za praktičan i skalabilni mlinski rastvor.\nDWX-52D predstavićemo sledećeg mjeseca, a sve inofrmacije o ovim aparatima možete dobiti kod ekskluzivnog zastupnika Rolandovih poroizvoda, kompaniji Carlos Signs Dental Solutions na brojeve telefona +387 52 241 800 i +387 65 515 254, ili putem e-maila na adresu rolanddental@carlossigns.com.\ncarlos signs, Carlos signs Dental solution, dwx, predstavljamo\nVidljive promjene na zubima koje nisu karijes\nLokalna anestezija kod trudnica ne mora biti rizična pokazuje nova studija


Održan događaj „Ne dozvoli da otpad postane smeće“ - CIDEA\nGradska razvojna agencija Banja Luka i Tehnološki fakultet Univerziteta u Banjoj Luci sa partnerima su održali događaj „Ne dozvoli da otpad postane smeće“, podržan od strane Evropske komisije. Događaj je organizovan u sklopu inicijative Evropski socio-ekonomski regioni 2021. (European Social Economy Regions 2021 – ESER).\nPredavači sa Tehnološkog fakulteta, Tehnološke škole, Gradske razvojne agencije, te predstavnici preduzeća Euro Beta d.o.o. Banja Luka, Fabrike cementa Lukavac i preduzeća Omorika-Reciklaža iz Doboja su održali zanimljive i korisne prezentacije o reciklaži i razvoju Turističko-rekreativnog centra Manjača. Plan je da se saradnja svih navedenih institucija nastavi i u budućnosti uz nove i konkretne prijedloge za projekte koji će zasigurno poboljšati stanje životne sredine, ali i živote svih građana Banjaluke i regiona.


Real je 34. put prvak Španije\nIzvor: NoviMagazin.rs, 16.Jul.2020, 23:46\nFudbaleri Real Madrida novi su prvaci Španije, pošto su večeras na svom terenu pobedili Viljareal sa 2:1 i tako i matematički obezbedili titulu kolo pre kraja šampionata.\nRealu je ovo prva titula od 2017. godine, a ukupno 34. u klupskoj istoriji.\nTim iz Madrida je prvi na tabeli sa 86 bodova, odnosno ima sedam bodova više od drugoplasirane Barselone koja je večeras izgubila od Osasune.\nViljareal je i dalje peti sa 57 bodova.\nReal je poveo >> Pročitaj celu vest na sajtu NoviMagazin.rs << u 29. minutu golom Karima Benzeme, na asistenciju Luke Modrića, a isti igrač je u 77. minutu povisio na 2:0 sa penala. Konačan rezultat postavio je Ibora u 83. minutu.\nOdmah nakon meča, fudbalerima Reala uručen je pehar.\nFudbaleri Barselone su na svom terenu izgubili od Osasune sa 2:1. Hose Arnais je 15. minutu doneo prednost Osasuni, izjednačio je Lionel Mesi u 62. minutu, a pobedu gostujućem timu doneo je Roberto Tores u 94. minutu.\nBarselona je druga na tabeli sa 79 bodova, dok je Osasuna na 11. mestu sa 51 bodom.\nAtletiko Madrid je na svom terenu slavio protiv Hetafea sa 2:0 golovima Markosa Ljorentea i Tomasa.\nAtletiko je treći na tabeli sa 69 bodova, dok je Hetafe sada sedmi sa 54 boda, odnosno ima bod manje od Real Sosijedada koji je večeras odigrao 0:0 sa četvoroplasiranom Seviljom.\nFudbaleri Valensije pobedili su na svom terenu poslednjeplasirani Espanjol sa 1:0 pogotkom Kevina Gameira.\nValensija je trenutno osma sa 53 boda, koliko ima i Granada koja je sa 2:1 slavila protiv Majorke koja se seli u Segundu.\nLeganes je u gostima pobedio Atletik Bilbao sa 2:0 i sada ima 35 bodova, bod manje od Selte koja je večeras izgubila od Levantea sa sa 3:2.\nAlaves je u gostima pobedio Betis sa 2:1, dok je ranije danas Eibar slavio protiv Valjadolisa sa 3:1.\n21:24: Žota za 15 minuta spasio Liverpul


Iranska novinska agencija Tasnim je objavila da æe neki od više stotina uhapšenih tokom višednevnih antivladinih protesta uskoro biti izvedeni pred sud.\n"Oèigledno, jedna od optužbi za koje bi oni mogli da se terete može biti Moharebeh", rekao je on danas, navodi Tasnim.\nAP objašnjava da Moharebeh znaèi rat protiv Boga, što je prestup za koji je u Iranu predviðena smrtna kazna.\nVrhovni voða Irana ajatolah Ali Hamnei optužio je neprijatelje Islamske republike za podsticanje nemira u toj zemlji.\n"Poslednjih dana, neprijatelji Irana koriste razlièito orudje ukljuèujuæi keš, oružje, politiku i obaveštajni aparat kako bi stvorili probleme Islamskoj republici", naveo je Hamnei i poruèio da æe se "obratiti naciji kada bude pravo vreme".\nGazanfarabadi je, takoðe, rekao da æe neki demonstrati uskoro biti izvedeni pred sud po optužbama za delovanje protiv nacionalne bezbednosti i ošteæenje javnih objekata, istakavši da je uèešæe na skupovima koje nije odobrilo iransko Ministarstvo unutrašnjih poslova - nezakonito.\nInaèe, iranski Revolucionarni sud nadležan je za sluèajeve koji podrazumevaju optužbe za pokušaje svrgavanja vlade, napominje amerièka agencija.\nJoš jedna poluzvanièna iranska novinska agencija ILNA javlja da je u protekla tri dana tokom protesta u Teheranu uhapšeno 450 ljudi, a pri tome se poziva na Alija Asgara Naserbahta, zamenika guvernera Teherana zaduženog za bezbednost.\nDemonstracije su poèele u èetvrtak u gradu Mašhadu - prvobitno kao protest zbog pogoršanja životnog standarda, poskupljenja i korupcije, ali su prerasle u antivladine proteste.\nProtesti su se u meðuvremenu proširili na više gradova, a vlasti od tada nisu objavile nikakve zvaniène podatke o broju uhapšenih u zemlji.\nIranska državna televizija javila je da je devet osoba ubijeno protekle noæi u protestima i neredima širim zemlje, èime je broj žrtava posle šestodnevnih protesta porastao na najmanje 20, navodi amerièka agencija.


Tako su se na ovogodišnjoj trci u Vršcu trojke Malešević ponovo okitile medaljama sa srednje staze: prošlogodišnji šampion Joca je u svojoj kategoriji bio treći, dok su Lenka i Mia opet podelile prvo i drugo mesto, a na svom prvom učešću u treking ligi Iva Jevtić je osvojila bronzanu medalju na maloj stazi.\nOstale medalje sa male i srednje staze uzeli su Subotičani, a jedini junior na velikoj stazi bio je Nikola Sekulić, koji je pokazao da može bez problema da parira mnogo starijim i iskusnijim takmičarima... Pored ovakvog učinka mladih, zar je uopšte i bitno kako su prošli stariji?\nSmene generacija uništile su mnoga planinarska društva nespremna da ukažu poverenje onima čije vreme tek dolazi, naročito u manjim sredinama. Na sreću, postoje i drugačiji primeri, klubovi koji po svemu sudeći nemaju čega da se plaše po ovom pitanju. A ogromnu ulogu u celoj toj priči imaju i atraktivna planinarska takmičenja.\nMedalje dolaze i prolaze, ali to što je na treking stazama sve više najmlađih, pa još i na kiši i po blatu, to je najveća pobeda svih nas - i klubova i organizatora trekinga i planinarstva uopšte.\nA pravi pobednici biće oni čiji današnji klinci za desetak, petnaestak godina budu okosnice klubova - takmičari, organizatori, vodiči... Šampioni!\nOni koji danas to ne prepoznaju, unapred su izgubili jednu važnu bitku.


NSPM: Vlast u Crnoj Gori nema ni 40 odsto podrške - Balkanska\nUkoliko opozicija ne napravi neki baš krupan gaf i ukoliko Milo Đukanović u poslednji čas iz rukava ne izvadi neku čudesnu kartu, izbori bi mogli predstavljati kraj vladavine, zaključak je telefonskog istraživanja Nove Srpske političke misli sprovedenog od 21. do 29. jula na reprezentativnom uzorku od 1.064 punoletna građanina Crne Gore.\nIstraživanje je pokazalo da pet nedelja pred izbore stranke koje čine aktuelnu vlast ne dobacuju ni do 40 odsto podrške opredeljenih birača, a što u ukupnom biračkom telu ostaje znatno ispod 30 odsto svih punoletnih građana, a u situaciji kada su protiv vlasti najuglednije institucije i najpopularnije ličnosti Crne Gore, izgledna smena vlasti ne bi bila samo stvar verovatnoće, nego i neminovnosti.\nOpozicione stranke u zbiru imaju jasnu većinu i – teoretski gledano – promena vlasti trebalo bi da bude samo formalizacija ovakvog stanja na terenu, ali ustvari u praksi ne moraju uvek ispasti tako.\nSvega 23,3 procenta građana Crne Gore smatra da danas živi bolje nego pre četiri godine, a čak 58,2 odsto ispitanika smatra da stvari “idu u lošem pravcu”.\nSporni “Zakon o slobodi veroispovesti”, koji je bio neposredni povod za najveću krizu u Crnoj Gori nakon osamostaljenja, podržava svega 24,1 odsto građana, dok je u sporu Mitropolije crnogorsko-primorske, koju je Đukanović apostrofirao kao glavnog predvodnika opozicije, i CPC Miraša Dedejića odnos je 61,7:16,7 u korist SPC i mitropolita Amfilohija, što sve ne može da ne ostavi traga čak i na, u principu, disciplinovano biračko telo DPS, konstatuje se u istraživanju.\nUbedljivo najbolje ocenjene ličnosti u Crnoj Gori, generalno, kao i u očima opoziciono nastrojenih građana, jesu mitropolit Amilohije i vladika Joanikije, a oni su jedini od svih javnih i političkih ličnosti ocenjeni srednjom ocenom “vrlo dobar” i imaju ubedljivo najveći broj (44,1 i 43,6 odsto) odličnih ocena.\nTags: CRNA GORA, IZBORI, NSPM, VLAST


Počeo Beogradski festival igre | Kaleidoskop\nPod sloganom „Emocije” 16. Beogradski festival igre biće održan od 22. marta do 12. aprila, a ove godine će se publici predstaviti ukupno 16 trupa iz 11 zemalja, koje će izvesti 19 koreografskih komada, kao i 25 sola i dueta. Ljubitelji umetničke igre moći će da uživaju u programu festivala u Beogradu, Novom Sadu i Vršcu.\nFestival će počeo večeras predstavom “Fractus V” Sidija Larbija Šerkaujia u Sava Centru, a zatim sledi svečano otvaranje 24. marta, na istom mestu, kada će se beogradskoj publici predstaviti Holandski teatar igre iz Haga. Igrači iz Holandije izvešće tri komada - Nesrećan slučaj, Suptilna prašina Sol Leon i Pola Lajtfuta i Govorimo mračne stvari Marka Gekea.\nInspirisan tekstovima jevrejsko-američkog lingviste i političkog filozofa Noama Čomskog, komad “Fractus V” se bavi načinom na koji se pojedinac može zaštititi od političke i društvene propagande.


CEMI razvio aplikaciju posvećena pravima mladih - Vijesti | Radio Televizija Budva - Budva Crna Gora\nCEMI razvio aplikaciju posvećena pravima mladih\nCentar za monitoring i istraživanje (CeMI) razvio je mobilnu i web aplikaciju posvećenu informisanju mladih o njihovim pravima, posebno o pitanjima zasnivanja radnog odnosa.\nIz CEMI-ja su kazali da je aplikacija nastala u okviru projekta Smart Start – Aktivni mladi za održive promjene, koji ta nevladina organizacija realizuje uz podršku Ministarstva sporta.\nNavodi se da su na aplikaciji dostupne i informacije o političkom sistemu Crne Gore i EU integracijama.\nKako su objasnili sadržaj aplikacije biće upotpunjen korisnim materijalima sa obuka koje je CeMI organizovao za mlade o mogućnostima zaposljenja, razvoja biznis ideja.\n"Aplikacija nudi mapu omladinskih organizacija, i korisnih linkova za dodatno informisanje učenika, te omogućava i periodično postavljanje online anketa kako bi se pojačala interakcija sa mladima i unaprijedilo njihovo povezivanje“, navodi se u saopštenju.\nCeMi: Do 11 časova glasalo 35.4 odsto\nCeMI: Prijavljeno 2,4 odsto građana da glasa putem pisma


Uspešna nedelja na tržištu investicionih fondova\nDatum kreiranja ponedeljak, 27 decembar 2010 11:11\tAutor Danas\tPrethodna sedmica bila je uspešna za većinu investicionih fondova s obzirom na to da je trinaest fondova ostvarilo rast vrednosti investicione jedinice a samo dva fonda bilo je u minusu.\nSpajanje penzionih fondova Hypo Garant i DDOR Penzija plus\nDatum kreiranja ponedeljak, 27 decembar 2010 10:51\tAutor Kamatica\tNarodna banka Srbije izdala je dozvolu za spajanje uz pripajanje „Hypo-Garant“ i „DDOR Penzija plus“ društava za upravljanje dobrovoljnim penzijskim fondom. Društvo „DDOR Penzija plus“ će se pripojiti društvu „Hypo-Garant“ i ubuduće će poslovati pod imenom „DDOR-Garant“ društvo za upravljanje dobrovoljnim penzijskim fondom. Nakon što se izvrši spajanje društava, obaviće se i pripajanje fonda „DDOR Penzija plus“ fondu „Hypo-Garant“, koji će takođe poslovati kao fond „DDOR-Garant“.\nŽene u penziju sa 60, muškarci sa 65 godina\nDatum kreiranja utorak, 21 decembar 2010 17:42\tAutor SEEbiz\tBEOGRAD - Od 1. januara 2011. godine žene će moći da se penzionišu sa najmanje 15 godina radnog staža i 60 godina života, dok će za muškarci uslov biti 15 godina staža i 65 godina života.\nInvesticioni fondovi: Prosečna nedelja na tržištu - Raiffeisen Akcije opet u minusu 10.09%\nDatum kreiranja subota, 18 decembar 2010 12:24\tAutor SEEbiz\tBEOGRAD - Ove nedelje na tržištu investicionih fondova, šest fondova ostvarilo je pad, dok je devet fondova ostvarilo rast vrednosti investicione jedinice. Nedeljni rekorderi su fondovi Raiffeisen Akcije sa najvećim padom nedelje od -10.09%,dok je fond Raiffeisen World ce ostvario rast od +1,74%.\nUplaćivanje staža samo uz rad na „crno”\nDatum kreiranja subota, 18 decembar 2010 11:46\tAutor Politika\tDržava omogućila nezaposlenima da se samostalno uključe u penzijsko osiguranje, ali je to pravo ukinula onima koji rade po ugovoru o delu\nPromena pravila o obračunu penzija\nDatum kreiranja četvrtak, 16 decembar 2010 22:06\tAutor B92\tBeograd -- Vlada Srbije je usvojila izmene Zakona o budžetskom sistemu kako bi promenila način obračuna povišica plata budžetskih korisnika i penzija u idućoj godini.\nJanuarska penzija veća za dva odsto\nDatum kreiranja sreda, 15 decembar 2010 18:22\tAutor B92\tBeograd -- Vlada Srbije usvojiće sutra predlog izmena Zakona o penzijsko-invalidskom osiguranju, koji je dogovoren sa Sindikatom, kaže Radina Todović.\nMađarska ukida obavezno privatno penzijsko osiguranje\nDatum kreiranja sreda, 15 decembar 2010 10:55\tAutor Sve o osiguranju\tKako bi ostala u planiranim okvirima budžetskog deficita, mađarska vlada je odlučila da do kraja sledeće godine ukine obavezno privatno penzijsko osiguranje. Drugi stub, pored prvog, obaveznog državnog osiguranja, prihvatilo je dosta evropskih zemalja pre 13 godina i pitanje je da li je Mađarska prva koja je dala ideju kako u postkriznom periodu napuniti državnu kasu.\nOsiguranje od elementarnih nepogoda: Kako nadoknaditi štetu?\nDatum kreiranja sreda, 15 decembar 2010 10:40\tAutor Sve o osiguranju\tU svetu su prirodne katastrofe ove godine prouzrokovale gubitke od 222 milijardi dolara, što je tri puta više nego u prošloj godini. Prirodne katastrofe posebno se intenziviraju u poslednjih nekoliko godina, ali se najrazornije nesreće događaju u regionima koji su vrlo malo pokriveni osiguranjem.\nRast životnih osiguranja 16 odsto\nDatum kreiranja sreda, 15 decembar 2010 10:31\tAutor Sve o osiguranju\tUkupna premija u trećem kvartalu 2010. godine bila je nominalno veća za 5,6% u odnosu na isti period prošle godine, i iznosila je 43,2 milijarde dinara ili 407 miliona evra, rezultati su koje je objavila Narodna banka Srbije\nBroj članaka:\t80\tStrana 21 od 26\tStartPrethodna16171819202122232425SledećaKraj\tPretraga\tKorisničko ime


Vladavina prava - Petak 14.11.2014 - 12:12\nProtiv nekadašnjeg gradonačelnika Vranja Miroljuba Stojčića Državna revizorska institucija 14. februara 2013. podnela je krivičnu i prekršajnu prijavu.\nMiroljub Stocic sa saradnicima u sedistu Evropske unije\nPrekršajni postupak završen je tek 12. maja ove godine, a Stojčić je novčano kažnjen sa 70.000 dinara zbog kršenja Zakona o budžetskom sistemu, što je uredno platio.\nIspostaviće se da je ova kazna razlog zbog kojeg je nedavno odbačena krivična prijava u kojoj se nekadašnji gradonačelnik Vranja tereti da je potrošio 92 miliona dinara više nego što je bilo planirano lokalnim budžetom.\nNaime, kako je protiv Stojčića već vođen prekršajni postupak u kojem je oglašen krivim i novčano kažnjen, radi se o presuđenoj stvari, što je okolnost koja isključuje krivično gonjenje.\nTo je razlog zbog kojeg je Osnovno javno tužilaštvo pre mesec dana odbacilo krivičnu prijavu Državne revizorske institucije.\nU celoj ovoj stvari, međutim, ima detalja koji navode na pomisao da je sistem bio veoma blagonaklon prema Stojčiću.\nNaime, on je kažnjen sa 70.000, a za prekršaje koji su mu stavljeni na teret zaprećena je novčana kazna u iznosu do dva miliona dinara.\n"Krivica se ne može prebaciti samo na gradonačelnika zato što su institucije unutar Gradske uprave zadužene da ga obaveštavaju o stanju budžetskih sredstava."\nNa drugoj strani, kako OK Radio zvanično saznaje, Osnovno javno tužilaštvo je nakon podnošenja krivične prijave tražilo pojašnjenje pojedinih okolnosti, a Državna revizorska institucija je odmah postupila po tom nalogu i već 22. marta prošle godine poslala dopunu krivične prijave.\nDakle, Osnovno javno tužilaštvo je pre više od godinu i po dana znalo šta se tačno stavlja na teret Stojčiću, ali je odluku donelo tek oktobra ove godine, pet meseci nakon okončanja prekršajnog postupka.\nTim povodom, advokat Miloš Simić smatra da je Državna revizorska instutucija bila ta koja je morala prva da se odredi prema tome da li će Stojčića teretiti krivično, gde je zaprećena i kazna zatvora do godinu dana, ili samo prekršajno.\nA, kada je već podneta i prekršajna i krivična prijava, Osnovno tužilaštvo je trebalo da preuzme primat u vođenju postupka.\n- Obzirom da je Državna revizorska institucija podnela zahtev za pokretanje prekršajnog postupka sa jedne strane, a sa druge strane Osnovnom javnom tužilaštvu mislim da je podnela krivičnu prijavu, smatram da je Osnovno javno tužilaštvo trebalo da obavesti Prekršajni sud jednim pisanim podneskom i da se prekršajni postupak obustavi.\nSa druge strane javno tužilaštvo ima mogućnost da krivični postupak dovede do samog kraja.\nPo meni nelogično je ako se osnovano sumnja da je neko potrošio 90 miliona dinara da bude kažnjen prekršajnom presudom u iznosu od 70.000 dinara, kada Krivični zakon predviđa veće kazne za to krivično delo – kaže advokat Miloš Simić.\nKako god, Stojčić je kažnjen sa 70.000 dinara zato što je potrošio 92 miliona više od planiranog, dok prekršajni postupci protiv načelnika Gradske uprave Nebojše Ljubića, načelnice Službe za javne nabavke Maje Jović, direktorke PU “Naše dete” Jagode Đorđević, direktora Direkcije Dragana Stojkovića, direktorki Apoteke Jasmine Arsić i Suzane Savić, te direktora vranjske filijale RFZO Dragoslava Nedeljkovića još uvek nisu okončani.\nNjima se na teret stavljaju razne stvari, ali se mahom radi o prekomernom trošenju novca i kršenju Zakona o javnim nabavkama.\nNekadašnji Stojčićev zamenik, Igor Andonov navodi da o prekomernom trošenju budžetskih sredstava nije znao ništa, te da nije potpisao niti jedan nalog za isplatu tokom trajanja mandata.\nAndonov dodaje i to da se krivica ne može prebaciti samo na gradonačelnika zato što su institucije unutar Gradske uprave zadužene da ga obaveštavaju o stanju budžetskih sredstava.\n- Ljudi koji se bave finansijama u Gradskoj upravi su dužni da gradonačelnika u jednom momentu obaveste da su određene budžetske stavke pri kraju i da ne sme da se pusta novac tamo, jer jednostavno je pređen limit koji budžet i zakon dozvoljavaju.\nE sad, ako su oni njega obaveštavali, a on je i dalje puštao, onda je to verovatno deo njegove krivice.\nAko nisu obaveštavali, on čovek zaista ne zna, onda su ljudi iz samih finansija krivi.\nAli ja zaista nisam imao evidenciju, niti je mene neko obaveštavao o tome, tako da ko je kriv u celoj priči, to će verovatno da se utvrđuje u nekom narednom periodu - kaže Andonov.\nAndonov ističe da su se pare iz lokalnog budžeta često trošile na osnovu političkih kriterijuma, te da se sve to peglalo rebalansom koji je na Skupštini usvajan pri kraju godine.\nOn kaže da ta praksa još uvek nije prekinuta.\n- Jedan primer je recimo da je ove godine u budžetu predviđeno otprilike oko 35 miliona dinara, vezano za mesne zajednice.\nTo je novac koji treba potrošiti u toku godine za potrebe mesnih zajednica i za probleme meštana, uglavnom okolnih sela.\nI sad vi imate situaciju, da je taj novac, 90 posto tog novca, potrošen u prvom kvartalu ove godine, odnosno u prva tri meseca. I ja onda pitam na Skupštini, kako i zašto ste potrošili taj novac za tri meseca, a trebali ste da ga trošite 12 meseci?\n"Osnovno javno tužilaštvo je nakon podnošenja krivične prijave tražilo pojašnjenje pojedinih okolnosti, a Državna revizorska institucija je odmah postupila po tom nalogu i već 22. marta prošle godine poslala dopunu krivične prijave."\nKaže gradonačelnik, bilo potrebe. Jeste bilo potrebe, zašto, zato što su izbori bili marta meseca, a narednih devet meseci, ćemo se već nekako snaći - objašnjava Andonov.\nOdgovarajući na kritike, gradonačelnik Vranja Zoran Antić nije negirao da prilikom korišćenja budžetskog novca politika ponekad zaista igra važnu ulogu, kao i da se rebalansima prekomerno trošenje uvodi u zakonske okvire.\nPrema njegovom mišljenju, problemi građana su iznad svega i oni diktiraju kako će se raspolagati budžetskim sredstvima.\n- Za mesne zajednice će biti potrošeno i više od planiranih sredstava, jer ja sam upozoravao još u uvodnom ekspozeu da je nama problem brdsko planinskih predela i sela jedan od akutnih problema u gradu.\nŽivot je takav, i mmi moramo da pratimo njegove zahteve – kaže gradonačelnik Zoran Antić.\nOn naravno nije želeo da komentariše rad svog prethodnika, a sam Stojčić ostao je, po običaju, nedostupan za medije.\nI tako, još jednom se istaklo lokalno pravosuđe u zaštiti onoga što se smatra institucijomm sistema.\nA sakrivanje iza te maske institucije ovoga puta građane je koštalo 95 miliona.


Predstavljanje "Srpskog rečnika sinonima" Pavla Ćosića: OŠ Kralja Petra II u Užicu - Portal Pasaž\nPredstavljanje „Srpskog rečnika sinonima“ Pavla Ćosića: OŠ Kralja Petra II u Užicu\nPosted: 2. oktobra 2019. u 07:35 / by Mirjana Milićević / comments (0)\nU Osnovnoj školi Kralja Petra II u Užicu u petak, 4. oktobra, biće predstavljeno novo izdanje „ Srpskog rečnika sinonima“ autora Pavla Ćosića. Promocija će se održati u nastavničkoj kancelariji škole sa početkom od 20 časova. O knjizi će govoriti autor,Pave Ćosić, i glavni saradnik, Nađa Parandilović.\nPrvo izdanje „Rečnika sinonima“ koje je, uz podršku lingvista Ivana Klajna i Danka Šipke, priredio Pavle Ćosić izašlo je 2008. godine, s oko 15. 000 odrednica i više od 100.000 reči. Ovo kapitalno izdannje obuhvatalo je sinonimske gnezda uključujući i mnoge nestandardne, narodne i familijarne reči, i rađeno je po savremenim lingvističkim metodama, a sadržaj rečnika popunio je uočljivu prazninu u srpskoj leksigrafiji.\nDrugo izdanje, pod nazivom „Srpski rečnik sinonima“ pojavilo se 2018. godine u izdanju „Korneta“ i obogažen je sa četiri stotine odrednica više od prethodnog izdanja i oko 2 000 reči više po sinonimskim gnezdima. U odnosu na prvo izdanje primetna novina odnosi se na uneti registar reči, pa se pojedina reč može naći u novim sinonimskim gnezdima gde se javlja, a uz to, rečnik u ovom izdanju beleži i akcenat reči (uz već postojeće parafraze značenja, razdvajanja višestrukih smislova, korišćenje bogatog i doslednog sistema upotrebnih etiketa).\nM. Nikolić / Foto: N. Skenderija


Arbutina:Za ostanak Srba u HR neophodni dobri odnosi dve zem\nTanjug 3. avgusta 2020. 10:52\nDVOR – U Hrvatskoj opštini Dvor, na reci Uni, danas se obeležava godišnjica progona i stradanja Srba tokom i posle vojno – policijske operacije Oluja, a predsednik te opštine Nikola Arbutina ukazuje i danas, dve i po decenije od tih događaja, da je za opstanak Srba u toj opštini i u Hrvatskoj uopšte neophodno da Hrvatska radi na dobrim odnosima sa Srbima u toj zemlji I sa Srbijom.\n“To jasno pokazuje šta je znacio rat od 1991-1995”, rekao je Arbutina za Tanjug.\nNa pitanje da li očekuje da će se poboljšati odnosi Hrvatske prema Srbima, nakon prisustva predstavnika Srba u Hrvatskoj Borisa Miloševića obelezavanju 25. godišnjice operacije “Oluja” u Kninu, po prvi put, inače, Arbutina je rekao da nije bio uključen u taj dogovor I pregovore, te da ne može da govori o očekivanjima.\nPre pet godina, u Dvoru je održana proslava 20. godišnjice završetka Oluje, pod visokim pokroviteljstvom tadašnje predsednice Hrvatske Kolinde Grabar Kitarović, a u „znak sećanja na dugo očekivano oslobođenje“, kako su to definisale hrvatske vlasti.\nPrve jesenje kiše u HR, a očekuje se i sneg na planinama\nObeleženo 90 godina Muzeja Republike Srpske


Nataša Dobre, direktor ljudskih resursa, Beograd na vodi\nKorporativna kultura kao ključ uspeha investitora na tržištu Srbije\nSvi su već čuli da korporativna kultura “jede strategiju za doručak”. A opet, nema tog univerzalnog recepta za građenje one najbolje korporativne kulture koja nosi strategiju do pune realizacije. Toliko je promenljivih u toj jednačini uspešnosti da su zajednički imenitelji praktično nevidljivi ili barem teško uočljivi kada uporedite različite biznise, stadijume kompanija, tržišta i sve ostale komponente koje značajno utiču na identitet jedne kompanije i identitet njenih najvažnijih činilaca – ljudi.\nAko pak uzmemo jedan izolovaniji segment u evoluciji i životnom ciklusu kompanija, momentum u kome nastaju biznisi (start-up) ili momenat kada se dešavaju značajne tranformacije – akvizicije ili spajanja kompanija, možda je moguće pronaći zlatnu nit koja vodi velike investicije do uspeha na tržištu. Kada želimo da upoznamo kompaniju i shvatimo njenu korporativnu kulturu, najbolje je da pođemo od vrednosti koje njeni zaposleni kao individue promovišu, zatim, važno je sagledati način i proces donošenja značajnih odluka, a potom i odnos prema proizvodima i uslugama koje kompanija pruža. Ta tri segmenta će dati daleko objektivniju sliku nego da pogledamo koje vrednosti kompanija zvanično promoviše. Duboko verujem da su ta tri segmenta čak sasvim dovoljna za brzu i grubu procenu uspešnosti start up operacija i uspešnosti procesa integracije prilikom akvizicija i spajanja poslovnih entiteta sa aspekta upravljanja ljudima.\nKao učesnik start-up-ova i procesa integracija, rekla bih da ima nekoliko specifičnih individualnih vrednosti koje su ključne za uspeh i da ako kritičan broj pojedinaca živi te vrednosti uspeh gotovo sigurno ne izostaje. Najpre mislim na duboku individualnu potrebu nekih pojedinaca da preuzmu vlasništvo nad određenim kompanijskim procesom i ishodom nekog procesa ili zadatka. Ako se čovek stavi u ulogu vlasnika nečega to znači da je on odgovoran za sudbinu procesa i da ga loši ishodi bole, a dobri ishodi potkrepljuju osećaj da je povećao vrednost, ne mislim samo finansijsku, mislim na razne vrednosti, na primer neprocenljuvu vrednost korisničkog iskustva. Kao rezultat uvećanja pomenutih vrednosti takav zaposleni je uvećao i opštu percepciju sopstvene vrednosti i doprinosa. Razni termini koji su danas u opticaju podrazumevaju ovu veoma bitnu predispoziciju uspešnosti, kao npr. preduzetnički duh ili osećaj odgovornosti, ali u biti preuzimanja vlasništva nad ishodom nekog procesa i zadatka leži ogroman broj kompetencija i još važnije, vrednosti koje su bitne čoveku. Mislim pre svega na osećaj da kao pripadnik određene organizacije takav čovek ima potrebu da se ostvari kroz doprinos, da svoje kapacitete stavi u službu postizanja cilja, da je sposoban za donošenje odluka, da ima visok stepen odgovornosti prema zajednici kojoj priprada i da je spreman da se nosi sa svim preprekama ka ostvarenju cilja kako bi izneo pozitivan rezultat. Ono što sam primetila je da kada kompanija ima kritičan broj pojedinaca posebno na ključnim funkcijama koji su u stanju (ne samo u stanju već im je prirodno stanje stvari) da se stave u ulogu vlasnika nekog procesa i ishoda, zaista se postižu rezultati, ma koliko kontekst može da bude kompleksan i ma kakve se prepreke nađu na putu. Drugi kvalitet koji uspešni timovi imaju u svojim redovima su pojedinci koji osim preduzetničkog duha imaju i potrebu da razvijaju druge i da nesebično dele svoje znanje, svoje uvide, svoj “know how” i tako jačaju temelje cele organizacije. Sam preduzetnički duh bez ovog kvaliteta može dati kratkoročne rezulatate, ali uz ovaj kvalitet osigurava se kontinuitet i transformacija koja garantuje održivost na tržištu. Kao treći atribut pojedinaca u ovoj jednačini uspešnosti identifikovala bih poverenje kao neverovatnu bitnu vrednost u timu. Ljudi koji veruju jedni drugima i koji projekte realizuju kroz saradnju mogu upravljati stresom i promenama i mogu izaći na kraj sa jedinom konstantom na tržištu – a to je da su promene nužne i neizbežne.\nDrugi segment u koji možemo zaviriti je način donošenja odluka. Ukoliko imamo pojedince sa jako razvijenim preduzetničkim duhom prirodno je da teže da rade u okruženju koje podstiče samostalnost u donošenju odluka i gde se bitne odluke donose uz učešće relevatnih pojedinaca i gde su ovlašćenja takva da su menažeri osnaženi za širi spektar donošenja odluka u svojim domenima. Svako komplikovanje procesa donošenje odluka na velikom broju nivoa zapravo može ne samo usporiti sistem već i demotivisati ljude.\nKao treći segment gde tražimo indikatore uspešne kulture je odnos prema proizvodima i uslugama organizacije. Ako zaposleni imaju poverenja u proizvod/uslugu koju kompanija pruža daleko su veće šanse da će motivacija, pripadnost i volja za dodatnim zalaganjima biti veća kod svih pojedinaca. A poznato je odavno da posvećeni i zadovoljni zaposleni generišu visoko zadovoljstvo korisnika.\nU vremenima u kojima se transformacije tržišta dešavaju učestalo, u kojim se organizacije odriču tradicionalnih struktura i prelaze na projektne i umrežene organizacije, korporativna kultura koja počiva na preduzetničkom duhu, transferu znanja, poverenju, osnaživanju u donošenju odluka i verovanju u proizvode kompanije, postaju faktori koji sve više određuju uspešnost organizacija.\nAleksandar Ćamilović, Direktor Sektora radnih odnosa, HBIS\nJelena Dragović Trebješanin, Generalni menadžer Ljudskih resursa i radnih odnosa, HBIS\nŠta možemo naučiti iz poslovne kulture Kine?\nGoran Pekez, Director of Corporate Affairs and Communications, JTI Serbia\nJapanska poslovna kultura - Kaizen kao način života\nLarisa Grizilo, Larisa Grizilo, Glavni direktor ljudskih resursa i komunikacija, A1 Srbija i A1 Slovenija\nKorporativna kultura Austrije - timski rad, međusobno poverenje i agilnost


Kofein može pomoći bumbarima i pčelama da efikasnije oprašuju - JUGPRESS\nKofein može pomoći bumbarima i pčelama da efikasnije oprašuju\nPostavio: Jugpress 26 Avgusta, 2021\nKofein u jutarnjoj kafi, koji mnogima daje snagu za sve što ih čeka tokom dana, izgleda da pomaže i bumbarima da efikasnije rade svoj posao, odnosno da oprašuju, pokazalo je jedno istraživanje.\nUticaj klimatske krize, gubitak staništa i upotreba pesticida nepovoljno utiču na populaciju divljih oprašivača, uključujući pčele, ose, moljce, leptire, bube i ptice. Zbog toga su neki voćari kod oprašivanja useva morali da se oslone na “upravljane oprašivače”, poput komercijalnih kolonija bumbara.\nMeđutim, ti oprašivači nisu efikasni onoliko koliko to žele poljoprivrednici – neki ne izlaze iz gnezda a nekima odvlači pažnju flora u okolini, što znači da usevi nisu potpuno obuhvaćeni oprašivanjem, prenosi Gardijan.\nCilj nove studije bio je da se proceni da li pčele mogu da se pripreme da ciljaju specifične mirise. Kako bi to uradili, istraživači su napravili posebnu mešavinu kofeina, šećera i mirisa “ciljanog cveća” (miris cvetova jagode) koju su hteli da pčele pronađu. Tu mešavinu su provukli kroz gnezdo.\nZatim su pčele puštene u laboratoriju gde je bilo i “cveće robot” namirisano citrusnim mirisima koji ne sadrže miris cveta jagode.\n“Želeli smo da vidimo da li će pčele leteti na svo cveće pođednako ili će ići na cveće koje miriše kao njihovo gnezdo”, rekla je autorka studije Sara Arnold sa Instituta za prirodne resurse na Univerzitetu Grinvič.\nPokazalo se da su pčele koje su bile u gnezdu poprskanom mešavinom sa kofeinom bile daleko zainteresovanije za cveće sa tim mirisom nego za ostalo.\nGardijan navodi i da su se prethodna istraživanja sa ciljem da se izmeni ponašanje pčela, a koja su podrazumevala stavljanje kofeina direktno na cveće, pokazala kao uglavnom nepraktična.\nNovi eksperiment bi, rekla je Arnold, mogao da predstavlja dobar početak da se poljoprivrednicima olakša da obezbede da im kulture budu oprašene.\n“U situaciji na terenu… pčele bi morale da izađu na kraj sa različitim vremenskim prilikama, morale bi dalje da lete, bilo bi tu i drugih izazova”, upozorila je ona napominjući da će biti potrebno uspešno ispitivanje na terenu pre nego što ovaj pristup zaživi u realnom svetu.\nAko se rezultati ponove, svi će imati koristi, dodala je Arnold.\n“Uzgajivači dobijaju veću vrednost za svoj novac nego sa komercijalnim bumbarima, divlje pčele potencijalno će imati manju konkurenciju za svoje izvore hrane. Nadamo se da ćemo kao potrošači dobiti više voća”, rekla je istraživačica.


Sportske.net - Radonjić ne očajava za porazom, stiže "pojačanje" pred Baskoniju\nZvezda jača putuje u Španiju.\nTrener košarkaša Crvene zvezde Dejan Radonjić nije imao mnogo toga da zameri svojim igračima, koji su u kombinovanom sastavu poražni na gostovanju Žalgirisu 75:62.\n"Čestitam Žalgirisu na pobedi. U situaciji u kojima se trenutno nalazimo u poslednjih dvadesetak dana, bez nekoliko važnih igrača, smo odigrali solidan meč. Uradili smo neke dobre stvari, napravili i neke greške. U drugom poluvremenu naša ofanziva nije bila dovoljno dobra za igru, neizvesnu završnicu i eventualno neku šansu da se pobedi. Nemam šta da zamerim igračima, znam šta smo uradili u prethodnom periodu. Nadam se da će nam se neki pridružiti uskoro", rekao je Radonjić na konferenciji posle meča.\nDodao je da je u drugom poluvremenu zatajila rotacija, ali i da se osetila pojačana odbrana domaćih.\n"Oni su igrali dobru defanzivu, nama je nedostajao plejmejker, tu je bio samo mladi Uskoković. Drugi su mu pomogli, ali je bilo jasno da imamo problem. Naravno, oni su igrali dobro u defanzivi", rekao je crnogorski stručnjak.\nObradovao je navijače da bi Kori Volden trebalo da se vrati u petak na teren na gostovanju Baskoniji, dok će se ostali u narednih sedam do 10 dana vratiti treninzima.\nOd snaga na koje je mogao da računa posebno je izdvojio mladog Aleksu Uskokovića.\n"To je nešto dobro za nas. Igrao je dobro ne samo danas nego i u prethodnom periodu. Igrali smo i u Kupu i u nekim bitnim utakmicama posle toga. Bio je dobar. Potrebna mu je pomoć u organizaciji igre. Nažalost, trenutno nam nedostaju plejmejkeri. Imao je priliku da igra protiv čvrste odbrane, odličnih defanzivaca i to nije bilo lako za njega. Mislim da je na dobrom putu", rekao je Radonjić.\nNa kraju su ga pitali i da li bi voleo da se ovaj susret igrao nešto kasnije, a ne danas.\n"Pričao sam o tome pred meč sa Zenitom. Nemamo prostora za odlaganje mečeva. Imamo neke duele u ABA ligi koji tek treba da se odigraju. Raspored je zaista gust i moralo je da se igra", zaključio je Radonjić.\nZvezda je nakon petog uzastopnog poraza ostala na svega šest pobeda u 24 kola u Evroligi, a naredni meč igra već za tri dana protiv Baskonije u Španiji.


Placebo sporazum Srbije i Evroazijske ekonomske unije – Međunarodni Institut za Bezbednost\nPlacebo sporazum Srbije i Evroazijske ekonomske unije\n13 јула, 2021 Vesti\nPočetak primene sporazuma o slobodnoj trgovini Srbije i Evroazijske ekonomske unije dobio je ovih dana jednako jak publicitet, kao i pre nepune dve godine kada je potpisan. Promoteri ove saradnje i u Beogradu i u Moskvi nisu morali mnogo da se trude, tražeći nove pozitivne uglove za ovu saradnju. Tih uglova nema, niti se u međuvremenu bilo šta kvalitativno promenilo. Bilo je dovoljno da iz arhive kopiraju svoje ranije pohvale ovom poduhvatu i da ih ponove ovom prilikom, kada sporazum stupa na snagu. Tako su i uradili.\nAko velikom lopatom skinemo naslage slavljeničkih fraza o “širenju na veliko evroazijsko tržište”, i o “velikim potencijalima za izvoz srpske privrede”, šta ostaje ispod crte kao stvarni zbir koristi od ovog sporazuma? Malo šta. U svakom slučaju nemerljivo manje od značaja koji je sporazumu dat i u oktobru 2019. kada je sklopljen, a još manje danas kada je počeo da se primenjuje.\nOvim sporazumom Srbija je samo “prepakovala” do sada postojeće sporazume o slobodnoj trgovini koje ima sa Rusijom (od 2000), Belorusijom (od 2009) i Kazahstanom (od 2010). U tom smislu, novi sporazum ne donosi ništa novo srpskoj privredi, jer je i do sada mogla slobodno da trguje sa ovim državama. Sporazum proširuje otvoreno tržište na preostale dve članice Evroazijske ekonomske unije, sa kojima Srbija do sada nije imala sporazum o slobodnoj trgovini – Jermeniju i Kirgistan. To jeste novost, a koliko važna za srpsku privredu, pokušaćemo da uporedimo sa nekim, nama bližim, primerima.\nŠto se tiče Jermenije, Srbija sa tom zemljom godišnje trguje onoliko koliko i sa Bosnom i Hercegovinom za pet dana (oko 26 miliona dolara). A što se tiče Kirgistana, srpske kompanije godišnje tamo izvezu robe i usluga onoliko koliko u Crnu Goru za tri dana (oko šest miliona dolara).\nSa ekonomskog stanovišta, ovaj sporazum je, očigledno, bezvredan. Nije doneo nikakav novi kvalitet, samo je potvrdio postojeće ugovorno stanje, i ne otvara nikakva nova vrata za prodor srpskih proizvoda i usluga. Čak i da otvara takva vrata, srpska industrija nema kapacitet da to iskoristi. I na kraju, ako neki ekonomski sporazum već nema ekonomsku vrednost, zašto i kome je on onda važan?\nSrbiji očigledno nije. Slobodnu trgovinu sa Evroazijskom unijom ona je i do sada imala. To se pre svega odnosi na poslove sa Rusijom, koji nose preko 90% ukupne razmene sa ovim savezom, a kada se priključe i do sada postojeći aranžmani sa Belorusijom i Kazahstanom, onda je to 99% srpske trgovine sa Evroazijskom unijom.\nKada već nije Srbiji, onda je ovaj sporazum važan Evroazijskoj ekonomskoj uniji, tačnije Rusiji, kao njenom hegemonu. Moskva njime dobija dva, za nju, važna poena. Jedan je unutrašnji, jer dolaskom Srbije, Rusija pred svojima održava privid da ima partnere u svetu, da nije izolovana i da nije izgubila sposobnost da privlači i integriše. Moskva ulaže ogroman trud da se svojim građanima prikaže u takvom svetlu, naročito nakon 2014, kada joj je čitav zapadni svet uveo ekonomske sankcije zbog Krima i mešanja u krizu u Ukrajini.\nI sama Evroazijska ekonomska unija jedan od instrumenata za ostvarivanje tog cilja. Nastala je 2015. godine, u momentu kada je Rusija već bila izolovana na međunarodnoj sceni, i to kao pokušaj odgovora na ovu blokadu, na način koji je trebalo da podigne poljuljano nacionalno samopouzdanje. Pod geslom – ako može da postoji Evropska unija, zašto ne bi mogla i Evroazijska, a u njoj ćemo mi biti gazda? Drugi moskovski poen je spoljnopolitički, jer njime želi da pokaže (svima koje to interesuje) da je Srbija i dalje u ruskoj orbiti interesovanja i da njene evropske ambicije nisu baš bez alternative, kako se govori.\nKao što nema ekonomske koristi od sporazuma sa Evroazijskom ekonomskom unijom, Srbija, dakle, nema ni vidljivu političku korist od ovog aranžmana. Iz Brisela ovim povodom nije došao prekor, ali ni aplauz. Stigla je ravnodušnost i pre dve godine kada je potpisan, a i sada kada počinje da se primenjuje, kroz stav da će Srbija kada pristupi EU, morati da raskine sve druge trgovinske sporazume, jer će od tog trenutka primenjivati evropske.\nOve ravnodušnosti, međutim, neće biti ni u jednom budućem evropskom izveštaju o Srbiji, niti u stavovima glavnih faktora u EU. Oni će konstatovati da Srbija dodatno učvršćuje svoje raširene veze sa Rusijom, na način koji joj ne donosi korist, a time pojačava sumnje da je zaista rešena da ide kursom ka EU i da iskreno želi da postane njena članica. Činovnički će se to izraziti kroz uobičajene primedbe da Beograd nedovoljno usaglašava svoju spoljnu politiku sa politikom EU, ali to je čak i manje važno. Bitnije će biti dugoročno uverenje evropskih lidera da Srbija ne propušta priliku da pokaže lojalnost svojim jakim vezama sa Rusijom, čak i kada od toga nema nikakvu korist.\nVredi li ovakvo hlađenje odnosa sa EU sklapanjem sporazuma sa fiktivnom ekonomskom zajednicom, sa kojom je Srbija i do sada trgovala bez barijera? Da li vredi činiti političke i propagandne ustupke jednoj grupaciji država, čije su ekonomije zajedno “teške” koliko i ekonomija jedne Italije? Istoj grupaciji koja ima i odbrambeni savez (ODKB), kao istočni odgovor NATO-u, ali ni blizu tako organizovan, niti efikasan, ponajmanje moćan. Ukratko, neupotrebljiv, što se pokazalo u nedavnom ratu Jermenije (članice ODKB) i Azerbejdžana. Dok je Azerbejdžan dobio svu potrebnu bilateralnu podršku prijateljske Turske, članice NATO, Jermenija je iz Moskve umesto vojne asistencije dobijala saopštenja u kojima se poziva na mirno rešenje krize. Ishod je bio izvestan i katastrofalan po članicu ODKB. Srbija je svojom voljom, kao suverena država, ušla u ugovorni aranžman sa jeftinom, rusko-azijskom, kopijom evropskog jedinstvenog tržišta, svesno uzimajući “placebo” umesto pravog preparata koji bi podigao njen ekonomski metabolizam. Za razliku od pravog “placeba” koji ne ostavlja posledice, ovaj ipak ima potencijal da Srbiji napravi političku pa i ekonomsku štetu. Njegovo negativno dejstvo može da potraje godinama, sve do ulaska Srbije u EU, ali i kraće, ako Srbija tako odluči. Stvar je samo njene računice i njene volje, kao suverene države, iste one kojom je pravdala svoj ulazak u Evroazijsku ekonomsku uniju.\nPrevious Previous post: Srbija nije bila svet, sada jeste\nNext Next post: Kraj mita o srpskoj dijaspori


Jul 2020 Apr 2020 Feb 2020 Dec 2019 Nov 2019 Okt 2019 Sep 2019 Apr 2019 Feb 2019 Dec 2018 Starija obaveštenja... RSS Feed\nTehnička podrška i administracija 1. maja neće raditi, dok će 2. maja biti dostupna redovno od 10 do 15h, putem ticketa/emaila. U našoj zemlji tokom praznika neće raditi ni redovan platni promet, tako da će uplate koje ne budu primljene pre praznika, biti realizovane tek posle praznika, tačnije u ponedeljak, 4. maja, u zavisnosti od toga ... Pročitajte više »\nTehnička podrška i administracija povodom praznika neće raditi 1, 2. i 7. januara. Takođe, 31. decembra, korisnički servis će raditi skraćeno, od 9 do 13h, a 6. januara od 9 do 15h. Imajte u vidu da tokom praznika neće biti realizovane uplate, pa će sve uplate koje ne budu primljene do 31. decembra, biti realizovane tek prvog radnog ... Pročitajte više »\nKorisnički servis i call centar povodom državnog praznika neće raditi 11. novembra. Tehnička podrška će tokom praznika biti dostupna skraćeno i samo za hitne slučajeve. U našoj zemlji tokom praznika neće raditi ni redovan platni promet, tako da će uplate koje ne budu primljene pre praznika, biti evidentirane i realizovane tek posle ... Pročitajte više »


Britanska policija će moći da pregleda internet istoriju svakog korisnika\nM. D. 4. novembra 2015. 16:26\nU britanskom parlamentu je predstavljen predlog vlade te zemlje, novi zakon kojim bi policija imala velika ovlašćenja po pitanju nadzora svojih građana. Novi zakon uvodi obavezu svim ISP-ovima da čuvaju podatke o internet pretraživanju svih svojih korisnika u periodu od najmanje 12 meseci, za slučaj da ih obaveštajne agencije ili policija zatrebaju.\nUkoliko bi postojala potreba za tim, policija bi morala da ima sudski nalog, i sa njim bi mogla da vidi sve adrese kojima je određeni korisnik pristupio. To uključuje i alate za pretraživanje i pretraživane pojmove, bez obzira da li je korisnik registrovan na te sajtove Razlog za uvođenje ovakvog zakona je sigurnosne prirode, jer organi reda smatraju da će svoj posao obavljati bolje ako imaju pristup istoriji internet pretraživanja za svakog sumnjivog građanina.\nLord Karil, bivši član Liberalno-demokratske partije rekao je za Skaj Njuz:“ To je značajan i silan zakon koji će omogućiti vlastima da što lakše uhvate ozbiljne i organizovane kriminalce i teroriste, kako bi zaštitili građane.\nU Britaniji je ovaj potez pokrenuo raspravu o postizanju mere privatnosti i sigurnosti, ali vlada i dalje ostaje pri svom. Protivnici ovakve ideje smatraju da je to kršenje prava ljudi o privatnosti. Operateri u Velikoj Britaniji nisu oduševljeni idejom da moraju da čuvaju ogromne količine podataka, pa je vlada predložila da im se ta usluga plati.\nMnoge kompanije, uključujući Apple i WhatsApp, nude korisnicima neki oblik zaštite poruka, koje čak i same velike i moćne kompanije nisu tehnički u stanju da razmrse.\ninternetpolicijašpijuniveb sajtvelika britanijapretraživanje


Izvor: RTS, 10.Avg.2020, 10:17\nPrivatno obezbeđenje nije dozvolilo najstarijem odborniku Gojku Liješeviću (75) da uđe u zgradu Opštine, nakon čega su pokušali da probiju kordon.\nPrivatnom obezbeđenju pomogli su pripadnici interventne jedinice policije, koji su sprečili Marka Carevića, Krsta Radovića >> Pročitaj celu vest na sajtu RTS << i još nekoliko odbornika DF-a i Demokrata da uđu u zgradu Opštine, prenose Vijesti.\nIspred zgrade okupili su se i simpatizeri smenjene vlasti.\nCarević i Radović su, nakon što nisu uspeli da probiju kordon, pozvali okupljene na smirivanje tenzija, poručujući da je 75-godišnjem odborniku zabranjeno da uđe.\nPre dva dana odbornici Demokratske Crne Gore i Demokratskog fronta u SO Budva isključeni su sa sednice.\nNezavisne Novine: Ponovo guranje ispred Opštine Budva\nPonovo tenzije u Budvi: Privatno obezbeđenje ne pušta odbornike u zgradu Opštine VIDEO\nBudva -- Na ulazu u zgradu Opštine došlo je do guranja i koškanja između privatnog obezbeđenja i odbornika i funkcionera Demokratske Crne Gore i Demokratskog fronta...Privatno obezbeđenje, naime, nije dozvolilo najstarijem odborniku Gojku Liješeviću (75) da uđe u zgradu Opštine, nakon čega...


Jedna od pet osoba na svetu barem jednom mesečno koristi YouTube - IT magazin\nJedna od pet osoba na svetu barem jednom mesečno koristi YouTube\nPoslednje objavljene brojke dokazuju kako popularnost YouTube platforme nastavlja rasti\nNe tako davno su brojni analitičari i to oni ozbiljnijii predviđali pad popularnosti YouTube kanala.\nRazloga za takve najave je, istina, bilo ali većina njih je bila subjektivna procena, jer je najveći deo objektivnih problema YouTube uspeo rešiti. I danas, nakon što su objavljene nove brojke vezane uz ovu i dalje najpopularniju platformu za video sadržaje, jasno je kako YouTube nastavlja dominirati. Jer, svakoga meseca se milijardu i po pojedinačnih korisnika prijavi na YouTube, što bi značilo da jedna od pet osoba na kugli zemaljskoj najmanje jednom na mjesec poseti YouTube. Verovatno bi brojka bila i veća, zapravo sigurno je veća, da su u kalkulacije uračunati korisnici koji nemaju YouTube (Google) korisnički račun, jer ova brojka od milijardu i po se odnosi isključivo na one koji imaju svoj račun…\nYouTube je ovaj podatak predstavio u najavi VidCon konferencije koja svake godine u Sjedinjenim Američkim Državama okuplja najpoznatije face, sponzore i sve one koji video sadržaje na internetu doživljavaju nečim bez čega ne mogu živeti. Objavljeno je i kako konstantno raste pristup YouTube sadržajima preko mobilnih uređaja, korisnici na dnevnoj bazi najmanje jedan sat video zapise s YouTube platforme gledaju upravo preko mobilnih uređaja, a raste i popularnost YouTube TV usluge, najviše u Americi, gde broj korisnika raste za čak 90% na godišnjoj razini. YouTube je na službenom blogu najavio i sve veće fokusiranje na video zapise koji omogućuju iskustvo virtualne stvarnosti, promenu dizajna (već neko vreme se može testirati) desktop i mobilne stranice, novi način deljenja video zapisa…


Home / Ekologija / Trivan: Za prvih 100 dana rada vlade pod zaštitu je stavljeno novih 83.000 hektara\nPredsednica Vlade Srbije Ana Brnabić predstavila je u Kruševcu rezultate prvih 100 dana rada vlade. U Izveštaju od sedam stranica u kojem su predstavljeni rezultati rada nijednom rečju nije pomenuta životna sredina. Iz tog razloga novinar Magazina EKOlist postavio je pitanje Goranu Trivanu, ministru zaštite životne srednine, šta je najznačajniji rezultat rada njegovog ministarstva u prethodnih 100 dana.\n“Najvažniji rezultat je politička odluka kojom je formirano Ministarstvo zaštite životne sredine. Za prvih 100 dana rada vlade pod zaštitu je stavljeno novih 83.000 hektara, što je povećanje zaštićene teritorije za gotovo jedan procenat. Do 2020. imamo obavezu, da prema važećem prostornom planu zaštitimo 10 procenata teritorije Srbije, što je oko 306.000 hektara i ja vas uveravam da ćemo to dostići i prestići”\nTrivan je istakao da će u narednim godinama ulaganje u životnu sredinu premašiti stotine miliona evra.


KK Studentski centar Archives -\nABA LIGA, KOŠARKA 22/11/2021\nKošarkaši Crvene zvezde ubedljivo su slavili protiv Studentskog centra 99:67 u poslednjem meču 9. kola ABA lige. Zvezda je postigla 13 trojki na ovom meču (46%) što je najviše u ovoj sezoni. Zvezda je dobro…\nOTKRIVAMO: Evo u kakvom sastavu Zvezda ide na megdan Studentskom centru!\nCrvena zvezda od 18.00 gostuje u Podgorici ekipi Studentskog centra u poslednjoj utakmici 9. kola ABA lige. Dejan Radonjić i stručni štab imali su prethodnih dana problema sa povredama igrača, najviše za gostovanja u Vitoriji…\nABA LIGA, KOŠARKA 08/10/2021\nObradović: Moramo bolje nego u prve dve utakmice\nKošarkaši Partizana dočekuju podgorički Studentski centar, u utakmici trećeg kola ABA lige. Trener Partizana Željko Obradović rekao je da će crno-beli predstojećem meču protiv Studentskog centra prići da željom da nivo igre bude na „malo…


( Read ) Hobo By Zoran Ćirić by Zoran Ćirić\nZoran Ćirić2 on Hobo By Zoran Ćirić\nZoran Ćirić Ì 7 CHARACTERS\nO obrascima žanra krimi romana Ćirić pripoveda o traganju za ubicama u složenom svetu mitskog Nišvila Usamljeni gubitnik disk džokej Hobo postaje metafora naše sunovraćene sudbine na koncu.\nFREE READ Hobo By Zoran Ćirić\nProšlog veka a njegovo probijanje u mafijaškoj hijerarhiji i filmične scene nasilja i erotike pretvaraju tekst romana Hobo u neverovatno uzbudljiv tamni bezdan aktuelnog vremena Izvanredan rom. ERP Demystified i filmične scene nasilja Somos chicos de menta (Tomo 5) i erotike pretvaraju tekst romana Hobo u neverovatno uzbudljiv tamni bezdan aktuelnog vremena Izvanredan rom.\nREAD ó eBook, PDF or Kindle ePUB Ì Zoran Ćirić\nNIN ova nagrada za roman 2001 godineHobo Zorana Ćirića izuzetno je ostvarenje pisca koji je u poslednjih nekoliko godina postao prava vedeta srpske i jugoslovenske književne scene Pričajući p. ERP Demystified izuzetno je ostvarenje pisca koji je u poslednjih nekoliko godina postao prava vedeta srpske Somos chicos de menta (Tomo 5) i jugoslovenske književne scene Pričajući p.\n2 thoughts on “Hobo By Zoran Ćirić”\nJedan od vrednosnih kriterijuma kako treba da izgleda savremeni srpski roman trebalo bi da bude NIN ova nagrada za roman godine koja obezbeđuje osim novca i pažnju čitalačke publike Tu je međutim poslednjih godina bilo svega i svačega i ako biste nekog ko zaista voli da čita zanimljivo štivo a ne mudroser\nExtraProcitano u jednom dahu


Kako do sigurnijeg zaposlenja? Za početak ukinuti PPP ugovore - SOLIDARNOST\nKako do sigurnijeg zaposlenja? Za početak ukinuti PPP ugovore\nPolitička platforma Solidarnost održala je u četvrtak, 28. januara, tribinu o fleksibilnim i sigurnim oblicima zaposlenja\nZaposleni po ugovorima o privremenim i povremenim poslovima nemaju gotovo nikakva radna prava, trpe diskriminaciju, ugrožena im je egzistencija i lično dostojanstvo, saglasili su se učesnici tribine koja je u održana u četvrtak. Oni ne mogu da ostvare pravo na sindikalno organizovanje, obustavu rada ni kolektivno pregovaranje, na odsustvo iz zdravstvenih razloga niti na slobodne dane, a nije im zagarantovana ni minimalna zarada.\nUčesnici tribine zato smatraju da PPP ugovore treba ukinuti, radnice i radnike angažovati za stalno, a radno zakonodavstvo redefinisati tako da radnicima omogući sigurnost zaposlenja i mogućnost planiranja budućnosti.\nU jučerašnjem razgovoru učestvovali su Mario Reljanović iz Centra za dostojanstven rad, Aleksandra Lakić, portparolka Političke platforme Solidarnost i Stefan Mitrović, predstavnik Sindikata radnika Pošte „Sloga“, a tribinu je moderirao Marko Miletić iz Političke platforme Solidarnost.\nMario Reljanović je pojasnio zloupotrebe koje trpe radnici angažovani putem PPP ugovora i založio se za ukidanje ove zakonske forme angažovanja. Po Reljanovićevom mišljenju, čak i aktuelna forma zakona o radu dozvoljava da se svako angažovanje definiše putem ugovora o radu. Unapređenje zakonodavstva kakvo predlaže alternativni zakon o radu, čiji je jedan od autora, značajno bi doprinelo tome. Reljanović je ukazao na to da su fleksibilni radni odnosi, koji se u Srbiji još predstavljaju kao jedan od ciljeva ekonomske tranzicije, nešto od čega se u Evropskoj uniji odustaje u korist sigurnijih oblika zaposlenja.\nStefan Mitrović, predstavnik Sindikata radnika Pošte „Sloga“, opisao je položaj radnika Pošte angažovanih po PPP ugovorima. Angažovani na osnovnim radnim mestima poput poštara, iako rade puno radno vreme, a obavljaju i prekovremeni, noćni smenski rad, ipak su manje plaćeni od stalno zaposlenih koleginica i kolega. Mitrović je ukazao na to da su u takvom položaju mnogi radnici u javnom sektoru. On je izjavio da se Sindikat radnika Pošte „Sloga“ na različite načine opire urušavanju radnih prava svog članstva i zaposlenih u Pošti i iskazao stav da je u korist poboljšanja položaja radnika neophodna saradnja sindikata, pravnika, medija i svih udruženja kojima je interes ljudi na prvom mestu.\nAleksandra Lakić, portparolka Političke platforme Solidarnost, je ukazala na rasprostranjenost fleksibilnih oblika angažmana, navodeći da polovina zaposlenih u Srbiji radi na PPP i sličnim ugovorima. Lakić je kritikovala višedecenijske ekonomske i radne politike koje su dovele do urušavanja radnog zakonodavstva i položaja radnika u praksi. Stav Političke platforme Solidarnost je da treba napraviti oštar zaokret u suprotnom smeru i redefinisati radno zakonodavstvo.\nIntegralni snimak tribine mozete pogledati ovde\nTags : nesigurni poslovi, Sindikalno organizovanje, zakon o radu


Berlin: Turska je poslala pogrešan signal - BIGportal.ba\n21 Marta, 2021 21 Marta, 2021 0119\nOdluka Turske da se povuče iz Istanbulske konvencije, načinjene u cilju zaštite žena od nasilja u porodici, poslala je pogrešan signal Evropi i ženama Turske.\nTo je saopšteno danas iz nemačkog Ministarstva spoljnih poslova.\n“Ni kulturne, ni verske, ni druge nacionalne tradicije ne mogu biti izgovor za ignorisanje nasilja nad ženama“, rekla je portparolka nemačkog Ministarstva, prenosi Rojters.\nFrancuska osudila takođe\nOva odluka će se prvenstveno odraziti negativno na Turkinje, kojima Francuska izražava svu svoju solidarnost”, poručuje se u saopštenju francuskog ministarstva, prenosi Rojters.\n“Rusija da prestane da nas špijunira”


Home»Aktuelno»Oslikaj hrabrost: Javni konkurs za umetnike i muraliste\nBy Dana Mitrovska 21/07/2021 Nema komentara1 Min Read\nUmetnici, muralisti i svi oni koji žele da doprinesu ulepšavanju grada Niša mogu da se prijave za konkurs za oslikavanje murala. Tema konkusa koji organizuje neformalna grupa ‘’Speak up’’ uz podršku Lokalne fondacije Niš je “Povećanje bezbednosti i uređenje javnih prostora”.\nSa idejom da unesu boju i osećaj sigurnosti u grad, organizatori pozivaju sve kojima se dopada ovakva vrsta promene da konkurišu sa svojom kreativnom idejom ili podstaknu druge da urade isto. Kao ključne reči kojim treba da se vode umetnici u stvaranju ideja izdvajaju: slobodu, snagu, zaštitu, mir, svetlost, sjaj.\nZainteresovani kreativci mogu konkurisati slanjem radova u PDF/JPEG formatu ili u formi skice na adresu oslikajhrabrost@gmail.com do 15. avgusta.\n“Tri pobednička rešenja biće nagrađena poklon vaučerima u prodavnicama „Tehnomanija“ u vrednosti od 11.000 do 20.000 dinara i imaće priliku da svoje ideje oslikaju na fasadama kuća u Milojevoj ulici u Nišu. Za oslikavanje odabranih murala biće obezbeđeni tehnički i bezbedonosni uslovi za izvođenje, kao i potreban radni materijal”, navode organizatori.\nČlanovi komisije za odabir tri pobednička rešenja biće: Eško Kurtić (umetnik), Milena Anđelković (umetnica), Ivana Savić (magistar umetnosti), Jelena Rudić (Fabrika umetnika).\nZa više informacija, skicu fasade i detalje zainteresovani mogu pisati na adresu: oslikajhrabrost@gmail.com.\nNagradni konkurs za idejno rešenje logoa Lokalne fondacije Niš Robert Kasumović: Kada kažem romska kultura prvo na šta pomislim je romski jezik Radiom do boljeg položaja umetnika i kulturnih radnika, ali i buđenja mladih NKD i partneri raspisali novi konkurs za lokalne inicijative\nkonkurs Lokalna fondacija Niš Speak up umetnost


Društvo treba da se bori protiv predrasuda o zapošljavanju osoba sa invaliditetom - PKS-RPK Novi Sad\nOd početka godine zaposleno je 1.993 osobe sa invaliditetom, namenjeno je 550 miliona dinara za subvencije njihovog zapošljavanja, ali jedna od stvari protiv koje celo društvo treba da se bori jesu predrasude.\nOd početka godine zaposleno je 1.993 osobe sa invaliditetom, namenjeno je 550 miliona dinara za subvencije njihovog zapošljavanja, ali jedna od stvari protiv koje celo društvo treba da se bori jesu predrasude, izjavio je danas ministar za rad, zapošljavanje, boračka i socijalna pitanja Aleksandar Vulin.\n„Jedna od stvari koju moramo zajedno da razbijemo jesu predrasude. Jako je teško objasniti da poslodavac neće da zaposli osobu sa invaliditetom (OSI) iako ima potrebu za tim radnim mestom i spreman je da plati penale“, rekao je ministar, nakon posete preduzeću za profesionalnu rehabilitaciju i zapošljavanje OSI „Omni S Plus“.\nNekada kao objektivan problem postoji nedostatak određenog obrazovnog profila, koji bi mogla da obavlja OSI, kaže ministar i naglašava da, kada to postoji, onda je država tu da pomogne, da preko NSZ obezbedi odgovarajuću obuku, pa da OSI stiču neophodne veštine i znanje.\n„Ali, obratite nam se i tražite to. Mi smo tu da pomognemo. Jedino što ne možemo da pobedimo, to su predrasude i ako imate predrasudu prema ljudskom biću zato što je u kolicima, ili zato što je mentalno nedovoljno razvijeno, a može da koristi u procesu proizvodnje, onda je to nešto što govori veoma loše o svima nama, o društvu i protiv toga moramo svi zajedno da se borimo“, ističe Vulin.\nNaveo je da se na evidenciji NSZ nalazi 15.264 OSI, što je, ocenjuje, u odnosu na prošlu godinu 8,4 odsto manje.\n„Ali, to nas svakako, ni izdaleka ne zadovoljava. Ove godine, predvideli smo da 7.590 OSI prođe kroz različite obuke za traženje posla i različite druge mere koje će pomoći da budu zaposleni. Do sada smo u ovoj godini zaposlili 1.993 OSI, a namenili smo 550 miliona dinara za subvencije njihovog zapošljavanja“, rekao je ministar.\nMinistarstvo će, kako ukazuje, kao i do sada, posebno, mimo NSZ, nastaviti da subvencioniše zarade OSI, odnosno preduzeća koja zapošljavanju OSI, da plaća njihove pratioce, da obezbeđuje repromaterijal, da pomogne koliko god možemo, da bi OSI zauzele svoje mesto u društvu.\n„Najbolji način da pomognete OSI nije da je stavite negde sa strane, već da joj date mogućnost da radi, da u skladu sa svojim preostalim sposobnostima pomaže društvu, i naravno samom sebi“, rekao je Vulin i još jednom apelovao na sve poslodavce da zapošljavaju OSI.\n„Da umesto da plaćaju penale, dobiju subvencije od države, da iskoriste tu veliku i ozbiljnu šansu, a posebno, sva socijalno odgovorna preduzeća da sklapaju ugovore sa preduzećima koja zapošljavaju OSI. Kada pomognete OSI, niste pomogli samo njoj, pomogli ste čitavoj njenoj porodici, pomogli ste njenoj sredini, a i vi ćete biti bolji čovek“, naglasio je ministar.\nDirektor organizacije „Dečje srce“ Goran Rojević, čija organizacija već 16 godina pomaže deci i mladima sa smetnjama u razvoju, kao veoma važno apostrofira „terapeutsko preduzetništvo“, gde se animiraju mladi sa smetnjama da se radno osposobe, pronađu zanimanje koje oni mogu da obavljaju. „Zahvaljujući Ministarstvu rada, nabavili smo mašine za suvo pranje automobila, i sada na terenu OSI mogu prati vozila, a to znači da osobe sa smetnjama nisu samo pasivni primaoci socijalnih usluga, već da su radno angažovani i da svojim radom doprinose da njihov život bude mnogo bolji i kvalitetniji“, kaže Rojević.\nSamim tim što se radno angažuju, smatra Rojević, time troše višak svoje negativne energije, manje se samopovređuju, osećaju se zadovoljnije, srećnije, a jednostavno, i porodice ih drugačije doživljavaju.\n„Onog trenutka kada su korisni, ponose se njima, menja se milje uopšte u kome žive, pa imaju drugačiji doživljaj sebe. Onda mogu da dožive sebe kao nekoga ko je vredan, koristan, ko ima svoje mesto u zajednici i ovo je tek početak saradnje na polju terapeutskog preduzetništva“, smatra Rojević.\nMina Vuković iz firme „Omni S Plus“ kaže da je trenutno u njenoj kompaniji zaposleno šest OSI, koji su prošli obuku iz oblasti turizma i za, kako ocenjuje, veoma kratko vreme savladali prodaju turističkih aranžmana, avio karata i sve ostale usluge u oblasti turizma.\n„Od pre sedam meseci, u okviru naše kompanije osnovano je preduzeće za profesionalnu rehabilitaciju i zapošljavanje OSI. Pozvala bih sve društveno odgovorne kompanije i ustanove da nam se jave, ukoliko imaju potrebu za turističkim uslugama i da se sami uvere u želju za radom koju imaju ti mladi profesionalci i veoma veliki kvalitet njihovog rada za jako kratko vreme“, rekla je Vuković.\nMinistarstvo rada obezbedilo je humanitarnoj organizaciji „Dečje srce“ mašine za suvo pranje vozila, kako bi se OSI radno angažovale, a samim tim osećale srećnije i zadovoljnije


Filijale Nacionalne službe za zapošljavanje obustavljaju rad sa strankama - Pirot Plus Online\n17. mart 2020. 10:58 Korona virus Pirot Plus Online\nNa osnovu mera utvrđenih Odlukom o uvođenju vanrednog stanja od 16. marta 2020. godine Filijala u Pirotu Nacionalna služba za zapošljavanje obaveštava građane da se počev od 17.03.2020. godine u svim organizacionim jedinicama Nacionalne službe za zapošljavanje obustavlja neposredan rad sa strankama.\nNeće se obavljati prijavljivanje na evidenciju nezaposlenih lica, niti će se evidentirati obavezno lično javljanje tražioca zaposlenja.\nIz Filijale apeluju na poslodavce koji podnose zahtev za izdavanje / produženje radne dozvole da ga upute elektronskim putem na mejl adrese filijala, u skladu sa obaveštenjem koje se nalazi na veb sajtu Nacionalne službe za zapošljavanje u odeljku „dokumenti / dozvole za rad“.\nTakođe, klijentima se savetuje da koriste alternativne oblike komunikacije - telefon, mejl i drugo.\nO svim promenama režima rada sa strankama, javnost će blagovremeno biti informisana.


Fudbalerima Mačve odavno kasne plate, a sada neki spavaju na stadionu - Sport - Dnevni list Danas\nPočetna » Sport » Fudbalerima Mačve odavno kasne plate, a sada neki spavaju na stadionu\n"Premdemija" ispraznila kasu\nPobeda protiv Inđije nije popravila šanse fudbalera Mačve da sačuvaju goli superligaški život, jer pretposlednji od 20 klubova ima samo 11 bodova iz 15 mečeva i skoro nikakav manevarski prostor u borbi za eskiviranje šest „karti“ za niži rang takmičenja, ali je poslužila njihovom treneru Draganu Aničiću kao šlagvort za javno svedočenje o katastrofalnom finansijskom stanju u ovom šabačkom sportskom klubu.\n0Piše: O. Nikolić 30. novembra 2020. 09.57 Izmenjeno: 09.58\n– Pričao sam o problemima pre tri i četiri meseca. Da li neki sklanjaju glavu ili ne žele da čuju… Da ne pričam koliko se plata duguje igračima i osoblju koje radi sa nama. Imali smo problem i sa ishranom, to je rešeno. Sad imamo problem sa stanarinama, pre dva dana su neki igrači izbačeni iz stanova i njima svaka čast. Došli su na stadion i rekli da hoće da spavaju na stadionu i da igraju utakmicu… Ne tražimo nemoguće. Imamo jedno obećanje od jednog čoveka kome ja čvrsto verujem da će do utorka biti sve kako treba, da će igrači i osoblje dobiti platu. Pritom su plate mojih igrača smešne kada uporedimo sa nekim drugima – otkrio je u subotu šef stručnog štaba Mačve.\nU toku jučerašnjeg dana nismo uspeli da stupimo u kontakt sa doskorašnjim predsednikom kluba Ivicom Kraljem.\nPrema informacijama iz izvora bliskih FK Mačva, kojim je do početka ovog meseca (više od pola decenije) uspešno rukovodio poznati golman Partizana i reprezentacije eks Jugoslavije, pandemija je srušila finansijsku konstrukciju.\nObila im se o glavu ideja o „mamljenju“ (velikog broja) novajlija i zadržavanju starosedelaca, papirom obećanim premijama od 5.000 evra za ostanak u najvišem rangu takmičenja na kraju prošle sezone.\nKako je Mačva u SLS preživela samo zahvaljujući administrativnom proširenju lige čelnici su se ponadali da neće morati da isplate dogovoren novac, međutim suočili su se sa više sudskih rešenja u korist fudbalera, plus nemalim izdacima na ime advokatskih i sudskih nadoknada, jer je sve veći broj članova prvog tima kašnjenje ionako skromnih ugovornih rata pokušalo da nadomesti na drugi način.\nŠto je dodatno ispraznilo kasu, ionako uskraćenu za prihode od prodaje ulaznica i, verovatno, dodatno ugroženu umanjenim prilivom sponzorskih para i pomoći opštine.\nFSS na ruku neplatišama\nPrema finansijskim pravilima licenciranja klubova u našoj zemlji, isti ne mogu da dobiju dozvolu za takmičenje u narednoj sezoni, ako do 31. marta ne plate svojim igračima i struci sve na šta su se obavezali do kraja prethodne kalendarske godine. Tako je bilo do ovog proleća, kada je Fudbalski savez Srbije suspendovao tu svoju odluku, želeći da tako klubovima olakša ekonomski život u uslovima pandemije korona virusa. Za šta će najveći ceh, naravno, platiti fudbaleri, jer sve više njih jedva sastavlja kraj sa krajem, pošto ne mogu da naplate stare dugove a masa ih je naknadno pristala na smanjivanje plata i ugovornih rata.\nekonomska kriza, Fudbal, fudbaleri, Fudbalski klub Mačva, Korona virus, plate\nVirus bacio gigante na kolena\nStanković: Stalno u gardu


► Server i Biber: Vašingtonski sporazum nije važan korak ka normalizaciji,\nTokom rasprave na vebinaru koji je organizovao Društveni klub u Mitrovici na temu "Proces dijaloga Beograda i Prištine: trougao konstruktivnih nejasnoća", Server i Biber razgovarali su o pregovorima Beograda i Prištine u Vašingtonu i Briselu, usredsredivši se na postignute sporazume, kao i na implikacije predsedničkih izbora u SAD na region, preneo je danas portal EWB (European Western Balkans).\n"Politička nagodba se u ovom trenutku ne čini izvodivom jer nema "apetita" sa srpske strane, ali ekonomski sporazum je dobra strategija", rekao je Server koji je upozorio da bi to moglo imati negativne posledice na Kosovo i odnose Srbije s EU.\n"Selidba ambasada iz Tel Aviva u Jerusaleim bila bi protivna politici EU po tom pitanju. To je posebno problem za Srbiju koja je već daleko od usklađenosti sa spoljnom politikom EU", dodao je.\n"Ovaj će se sporazum vrlo brzo biti zaboravljen u SAD, bilo u Bajdenovoj, bilo u Trampovoj administraciji", naglasio je Server.\n"Već deset godina postoji dijalog Srbije i Kosova koji vodi EU, tako da to (sporazum) stvarno nije ništa novo", rekao je Biber koji je ocenio da je sporazum "loše pripremljen" i da sadrži vrlo maglovite i nejasne odredbe.\n"Dogovor radi dogovora na kraju je vrlo tanak", dodao je.\n"Jako mi je teško da zamislim da EU prihvati Srbiju u njenoj trenutno pogoršanoj demokratiji. Ne mislim da je sadašnji predsednik Srbije taj koji će kvalifikovati Srbiju za članstvo u EU", upozorio je.\n"Ako Kosovo i Srbija ne mogu pronaći način za normalizaciju svojih odnosa, Kosovo mora da razvije vlastitu spoljnu politiku ne oslanjajući se na SAD kao jedini stub, a liberalizacija viznog režima bila bi zaista važna za Kosovo", istakao je Biber.\n"Kosovo mora da nauči da suverenitet znači rešavanje vlastitih problema kao stvarni prioritet. Možda trenutno nije pravo vreme za sveobuhvatno rešenje s Beogradom", dodao je.


Filmski festival „Sandens“ samo u onlajn izdanju - Report.rs\nBy redakcija 01/09/2022 Film, Najnovije, Zabava\nSamo dve nedelje pre nego što je trebalo da se održi u Park Sitiju u američkoj državi Juta Sandens filmski festival otkazao je događaj uživo i opredelio se za potpuno virtuelno izdanje zbog velikog širenja zaraze koronavirusa.\nOrganizatori američkog festivala nezavisnog filma objavili su da će otvaranje biti kao što je i planirano 20. januara, ali samo „onlajn“, kao i prošle godine kada je takođe održan virtuelno zbog pandemije.\nOrganizatori su istakli da je ovo bila teška odluka, ali da se predviđa da će broj slučajeva zaraze biti na vrhuncu u nedelji kada se održava festival i da ne mogu svesno da stave svoje osoblje i zajednicu u rizičnu situaciju.\n„Otkazivanje festivala uživo je veliki udarac za nezavisnu filmsku industriju koja se borila da se održi za vreme pandemije“, poručili su.\nProšle godine, kada je festival održan virtuelno, ipak je imao filmove kao što je “Summer of Soul (or The Revolution Will Not Be Televised”) i “CODA” koji su doživeli veliki uspeh, ali ove godine, reditelji, kritičari i publika nadali su se da će “Sandens”, koji je odskočna daska za mlade filmske umetnike, moći ponovo da otpočne novu filmsku godinu sa prepunim dvoranama u planinama Jute.\n“Ne mislimo da je bezbedno, ni izvodljivo dovesti hiljade umetnika, publike, zaposlenih, dobrovoljaca i partnera iz celog sveta na 11-odnevni festival dok se zajednice već bore da obezbede neophodne usluge”, naveli su organizatori.\nSandens, koji traje od 20. do 30. januara, ranije je objavio da je izabrano 82 dugometražna filma u ovogodišnjoj selekciji od više od 3.700 prijavljenih.\n20. januar 82 dugometražna filma CODA događaj uživo dve nedelje festival Film filmski festival odluka onlajn izdanje organizatori otkazivanje Park Siti Sandens


Stravična saobraćajka: Lančani sudar 100 automobila - AUTOMOBILI\n30/05/2020 4:46:37 PM\nNASLOVNA / VESTI / Stravična saobraćajka: Lančani sudar 100 automobila\nStravična saobraćajka: Lančani sudar 100 automobila\nNeopreznost za volanom, nepregledan put, magla, gusta kiša i dosta drugih faktora može uticati da dođe do saobraćajne nezgode. Međutim, skoro nismo imali priliku da vidimo nešto što će prouzrokovati toliko strašan niz udesa, u kome će učestvovati čak 100 automobila, što se upravo i desilo u Južnoj Koreji.\nU blizini aerodroma Inčon u Južnoj Koreji, na mostu, došlo je do masovnog lančanog sudara u kojem je učestvovalo preko 100 automobila. Uzrok nesreće je gusta magla zbog koje je vidljivost bila znatno smanjena. Za sada se zna za najmanje dve nastradale osobe dok je oko 60 lica zadobila povrede.\nPored magle, na delovima mosta, koji je dugačak 4 400 metara, bilo je i poledice. Snage vatrogasaca i policije već su uklonile sve automobile a povređeni su prebačeni u najbliži bolnički centar.\nMagla nije usporila samo drumski već i vazdušni saobraćaj. Sa aerodroma Inčon otkazan je polazak 18 letova, dok je sedam aviona preusmereno na drugi aerodrom radi bezbednijeg sletanja.\nTagovi100 automobila Južna Koreja Saobraćajna nezgoda\nPrethodno Techart predstavio program za stilizovanje Porsche-a 911 GTS\nSledeće Poskupljuje benzin i evrodizel


CAN-BUS ALARMI - UNAPREDENJE DILERA\nNova generacija PATROL LINE alarma je revolucionarni preokret na tržištu alarmnih sistema. Proizvođač je pomoću digitalne tehnike razvio univerzalni CAN-BUS uređaj koji se može programirati u zavisnosti od vrste vozila sa CAN-BUS sistemom u odnosu na različite parametre.\nSa ovim rešenjem je bitno smanjen neophodni ulog dilera i preprodavaca, pošto ne moraju da drže u magacinu poseban alarmni sistem za svaki model vozila posebno odnosno u potpunosti je izbegnuta mogućnost da se zbog promena i nepredvidivosti tržišta desi da zalihe ostanu neprodate.\nPored toga jedinstvena tehnologija PATROL LINE-a u velikoj meri smanjuje vreme potrebno za ugradnju alarmnog sistema.\nInovacije na elektičnim sistemima automobila, proizvođačima alarmnih sisetema daju velike zadatke. Unapređenja zahtevaju puno vremena i enormne količine para. PATROL LINE se paralelno razvija sa proizvođačima automobila i blagovremeno reaguje na svaku vrstu izazova. Jednom rečju PATROL LINE alarm sa CAN BUS sistemom je "budućnost u današnjici"!\nZa razliku od tradicionalnih alarmnih sistema, alarmni sistemi sa CAN-BUS sistemom su prisutni na Evropskom tržištu sa svega par proizvođača što znači da novina što nudi PATROL LINE pruža stvarne i svakako upotrebljive prednosti za dilere.\nUbeđeni smo da će dileri PATROL LINE sistema steći veliku prednost u odnosu na druge jer pored male konkurencije mogu da učestvuju na velikom tržištu koji se konstantno razvija i širi. Za modernim rešenjima, uslugama i pristupačnim cenama se stvara potreba neprestano.\nInženjeri PATROL LINE-a su, prilikom stvaranja CAN-BUS alarma, razvili jedan takav vid komunikacije između alarma i automobila koji niko od konkurentskih proizvođača sličnih sistema nije još prepoznao. To znači jako veliku uštedu na vremenu ugradnje pošto je potrebno ugraditi svega 5 kablova da bi alarmni sistem funkcionisao. Umesto 3 sata, vreme potrebno za ugradnju se smanjilo na 20 do 40 minuta što znači smanjenje troškova, povećani kapacitet i samim tim i veći profit.\nNaše društvo firmi koje je ekskluzivni distributer PATROL LINE CAN-BUS alarmnih sistema za Srednju i Istočnu Evropu, od Marta 2006. godine je počeo da razvije mrežu dilera za distribuciju proizvoda.\nU Srednjoj i Istočnoj Evropi, Srbiji, Bosni i Hercegovini, Ukrajini i na Dalekom Istoku u Kini i Japanu tražimo mogućnosti saradnje sa firmama koji se bave prodajom alarmnih sistema na veliko, distributerima automobila, autosalonima kao i servisima za ugradnju.\nKao distributer PATROL LINE-a cilj nam je da iskoristeći prednosti što pruža Evropska Unija, proizvod uvedemo na tržišta ovih država na nivou kao što je to u državama Evropske Unije i da sve učinimo u cilju da bude uspešan.\nIsključivo za naše dilere obezbeđujemo hardver i softver pomoću kojih je moguće programirati alarmni sistem preko kompjutera.\nPored toga, preko interneta (online) obezbeđujemo i digitalne materijale i dokumente koje sadrže sve potrebne tehničke i trgovinske informacije (šeme za ugradnju, crteži, fotografije, opisi na srpskom itd.) koje su neophodne za uspešnu ugradnju, korišćenje i prodaju proizvoda.\nUzimajući u obzir ideje svakog dilera, konstantno smo u pregovorima sa našim italijanskim partnerima u vezi budućih rešenja.


ISTORIČAR MARKOVIĆ ODBRUSIO AMERIČKOM PROFESORU: Srbija je do sada uglavnom dobijala štapove, hajde da vidimo šta je šargarepa (VIDEO)\n23-05-2019 18:50 Izdvojeno Srbija Politika Video\nIstoričar Predrag Marković ocenio je danas da je je "nova zapadna strategija" za Kosovo, po principu "štapa i šargarepe", koju je obajvio američki profesor Edvard P. DŽozef, neka vrsta isprobavanja i ispitivanja terena, iz koje se ne vidi ni šta se Srbiji nudi. Marković je ocenio da ipak u tom tekstu, objavljenom na sajtu američkog časopisa "Forin polisi", koncept "štapa i šargarepe" ostaje i dalje nejasan.\nSrpski istoričar Predrag Marković (Foto: Jutjub)\nPrema njegovim rečima, problem sa "štapom i šargarepom" jeste taj što Srbija nije dobila nikakvu šargarepu.\n- Srpska strana je do sada uglavnom dobijala štapove, tako da moramo da vidimo šta je šargarepa. Dosta jadno to deluje. Ne verujem da bi se bilo koja vlast u Srbiji zbog šake dolara odrekla bilo kog principa koji podrazumeva teritorijalni integritet - ocenio je Marković.\nDŽozef, vanredni profesor američkog Univerziteta DŽons Hopkins u Baltimoru, u tekstu tvrdi da je Srbiji za priznanje nezavisnosti Kosova umesto "kompenzacije" potrebno ponuditi "afirmaciju", odnosno značajne ustupke i finansijsku i vojnu pomoć SAD.\nPogledajte OVDE šta je rekao Gerhard Šreder povodom potencijalnog članstva Srbije u EU.\nFRANCUZI RASKRINKALI NATO: Nemci i Bugari su Srbiji podmetnuli nogu, a onda je počelo bombardovanje '99!\nŠEŠELJ PONOVO UZBURKAO JAVNOST: Nije mi p*pušio, nisam stigao na red, jer je p*šio ljudima iz režima!\nLAZANSKI POBESNEO KAO NIKADA DO SADA! Žestoko je odbrusio američkom profesoru koji je uvredio Putina!


Poverenica za zaštitu ravnopravnosti utvrdila da je Informer prekršio Zakon o zabrani diskriminacije – CHRIS Network\nPoverenica za zaštitu ravnopravnosti utvrdila da je Informer prekršio Zakon o zabrani diskriminacije\nPoverenica za zaštitu ravnopravnosti utvrdila je da je dnevni list Informer prekršio Zakon o zabrani diskriminacije jer je Albance nazivao „Šiptari“.\nTokom oktobra 2014. godine, nakon fudbalske utakmice između Srbije i Albanije i posete albanskog premijera Srbiji, Informer je objavio tekstove „Ulovljen spajder Šiptar“ i „Edi Rama Šiptar bez srama“. Tim povodom, Praxis je podneo pritužbu poverenici za zaštitu ravnopravnosti, navodeći da se upotrebom reči „Šiptar“ vređaju pripadnici albanske nacionalnosti, šire stereotipi i predsrasude i podstiče diskriminacija, te da je termin „Šiptar“ pogrdan i da se koristi sa ciljem da se pripadnici albanske nacionalne manjine uvrede i ponize.\nPodsećanja radi, istim povodom Praxis je zajedno sa još 13 nevladinih organizacija podneo žalbu Komisiji za žalbe Saveta za štampu. Komisija je žalbu usvojila i donela odluku da je Informer povredio Kodeks novinara Srbije, tačnije tačku 1. odeljka IV po kojoj se novinar mora suprotstaviti svima koji krše ljudska prava ili se zalažu za bilo koju vrstu diskriminacije, govor mržnje i podsticanje nasilja, i tačku 4. odeljka V po kojoj novinar mora biti svestan opasnosti od diskriminacije koju mogu da šire mediji i treba da učini sve da diskriminaciju izbegne.\nPoverenica za zaštitu ravnopravnosti donela je mišljenje da su gorenavedenim tekstovima prekršene odredbe Zakona o zabrani diskriminacije. U mišljenju se navodi da je nazivanje albanskog naroda „Šiptarima“ pogrdno i da vređa pripadnike ove nacionalne manjine, kao i da upotreba ovog termina naročito u konfliktnim situacijama može raspirivati netrpeljivost prema albanskoj zajednici. Pojedini mediji su nakon fudbalske utakmice i posete albanskog premijera u velikoj meri doprineli osećaju straha kod pripadnika albanske nacionalne manjine koji žive u Srbiji. Mediji su značajno sredstvo u širenju tolerancije, podsticanju prava na ravnopravnost i suzbijanju diskriminacije, te poverenica za zaštitu ravnopravnosti izražava nadu i očekivanje da će dnevni list „Informer“ nastojati da kroz priloge koje objavljuje razvija svest o ravnopravnosti.\nPoverenica za zaštitu ravnopravnosti preporučila je Draganu J. Vučićeviću, glavnom i odgovornom uredniku dnevnog lista „Informer“ da: ubuduće ne objavljuje priloge kojima se vređa dostojanstvo pripadnika i pripadnica albanske nacionalne manjine i da tekstovima doprinosi izmeni obrazaca, običaja i prakse koji uslovljavaju stereotipe, predrasude i diskriminaciju u odnosu na pripadnike i pripadnice albanske nacionalne manjine; te da vodi računa da u okviru svojih redovnih aktivnosti ne krši zakonske propise o zabrani diskriminacije.


Džordž Kluni - Blic Online\nBrkovi i brade su ponovo u modi – od Bena Afleka i Džordža Klunija, do Hjua Džekmana i Hoakina Finiksa, izgleda kao da su se svi poznati muškarci pridružili „bradatoj brigadi”.\nGlumac prijateljima POKLONIO PO MILION DOLARA Način na koji je to uradio će vas RAZNEŽITI: "Pozajmljivali su mi novac kad sam bio švorc, ništa ne bih uspeo bez njih"\nSlavni glumac Džordž Kluni potvrdio je da je svojim najboljim prijateljima poklonio po milion dolara u kešu.\nULAŽU MILIONE U NOVU ZAMISAO Komšije se bune protiv poznatog glumca: Pravim im PAKAO OD ŽIVOTA\nPoznati glumac Džordž Kluni po svemu sudeći počeo je da nervira svoje komšije.\nČuveni holivudski glumac Džordž Kluni i njegova supruga, advokatica Amal Kluni, su odlučili da svoje dvogodišnje blizance Aleksandra i Elu iznenade novim prostorom za zabavu.\nDŽORDŽ KLUNI PROGOVORIO O RAZVODU: Nagađalo se da on i Amal više ne žive zajedno, a sada je otkrivena ISTINA\nU medijima su se nedavno pojavile vesti da brak između glumca i lepe advokatice nije na stabilnim nogama, te da čak više i ne žive zajedno.\nU trenutku kada je on odbrojavao poslednju godinu do punolestva, ona se rodila. Danas Amal i Džordž Kluni važe za jedan od najlepših parova u Holivudu uprkos razlici u godinama.\nDžordž Kluni ODBIO DA BUDE KUM KRALJEVSKOJ BEBI: "Iritantno mi je što je rođen istog dana kad i ja, ukrao mi je slavu"\nTokom gostovanja kod Džimija Kimela glumac Džordž Kluni otkrio je da ne želi da bude kum naslednika Megan Markl i princa Harija, a potom prokomentarisao činjenicu da su Arči i on rođeni na isti dan.\nROĐENI ISTOG DATUMA Kraljevsku bebu će krstiti POZNATI HOLIVUDSKI GLUMAC, a evo kakvu simboliku ima ovaj datum rođenja\nMegan Markl jutros u 05:26 po lokalnom vremenu na svet je donela sina, a naslednik Vojvotkinje od Saseksa i princa Harija rođen je istog dana kada i slavni holivudski glumac Džordž Kluni, koji bi trebalo da ga krsti.\nPISALO SE DA SE RAZVODE Sada su Kluni i Amal uhvaćeni u garaži i nisu izgledali nimalo srećno\nO razvodu Džordža i Amal Kluni šuškalo se mnogo puta do sada, međutim par je zajedničkim pojavljivanjem u javnosti uvek dematovao ove navode.\nPoslednjih dana svet je brujao o navodnom razvodu Amal i Džordža Klunija, a u jeku ovih glasina poznata advokatica od tada se nije oglašavala niti pojavljivala u javnosti.\nPREKINUO ĆUTANJE Džordž Kluni se oglasio nakon glasina o razvodu od Amal\nHolivud poslednjih dana bruji o navodnom razvodu Amal i Džordža Klunija.


Rabrenović predstavlja Crnu Goru na 40. Euroconu u Francuskoj\nOrganizator Regionalnog festivala fantastične književnosti REFESTICON Dragić Rabrenović će na poziv predstavnika organizacionog odbora Evropskog udruženja naučne fantastike (ESFS) učestvovati na 40. Euroconu koji se održava u francuskom gradu Amjen od 19. do 22. juna. Rabrenović će na Skupštini udruženja iz Evrope predstaviti festival koji se tradicionalno organizuje u Bijelom Polju i istovremeno ih upoznati sa međunarodnim kulturnim manifestacijama koje se održavaju u Crnoj Gori.\n"Ovo je prvi put da učestvujemo na ovakvoj manifestaciji gdje ćemo i zvanično postati član Evropskog udruženja naučne fantastike (ESFS) koje je prepoznalo kvalitet našeg festivala i njegov doprinos žanru književne fantastike. Očekujem da ćemo uspostaviti važne kontakte i saradnju sa organizatorima i književnicima iz cijele Evrope pa i šire", istakao je Rabrenović.\nNa 40-toj evropskoj konvenciji fantastike koja se održava u gradu u kome je živio i stvarao Žil Vern prirediće se više desetina aktivnosti u sklopu četvorodnevnog programa, a posebna tema biće naučna fantastika Afrike.\nTekst: Eldina Bećirović


On objašnjava da æe država uèiniti sve u skladu sa zakonom da zaštiti ugroženo stanovništvo i to bez ugrožavanja bilo èijih legitimnih poslovnih interesa.\n"Mera, kojom su trgovaèke marže za osnovne životne namirnice bile regulisane uredbom na maksimalnih 10 odsto, dala je potpuni efekat i stabilizovala tržište", kazao je on.\nOn je, ipak, naveo da "nije moguæe, niti to treba da se radi, niti se to radi bilo gde na belom svetu da sve bude regulisano".\nKako je ranije najavljeno, u trgovinama u Srbiji se od marta mogu oèekivati nove, više, cene mleènih proizvoda, konzervi, cerealija, uvoznih slatkiša, kuæne i liène hemije, flaširanih voda i sokova...\n"Socijalizam kao regulisana tržišna ekonomije nije upeo da preživi, pa to neæe ni u Srbiji da se desi", podvukao je Petroviæ i naglasio da æe država i ubuduæe, u skladu sa zakonima i Ustavom, štititi interes graðana.\n"Vlada je uèinila dosta dobrih stvari, ali ponešto od toga nije prepoznato", rekao je Petroviæ i dodao da "kada pitate proseènog graðanina da li je hleb poskupeo u poslednje vreme, 90 odsto ljudi æe vam reæi da jeste".\nOn je podsetio da su prošle godine postojale najave da æe vekna hleba "sava" koštati 70 dinara a danas, kako je rekao, takav hleb ne sme da košta više od 44 dinara.\nPrema njegovim reèima, ima dovoljno rezervi da država može da obezbedi stabilnost na tržištu brašna i hleba, odnosno da u toj oblasti ne bude bilo kakvih poremeæaja.\n"Èuvamo cenu hleba, imamo potpuno dovoljno rezervi da možemo da obezbedimo stabilnost na tržištu brašna i hleba", rekao je on.\nPetroviæ je ocenio i da su cene šeæera, ulja i raznih vrsta mesa i mleènih proizvoda stabilne i mnogo niže nego pre nekoliko meseci.


Šef policije Šušnjić omogućio "divlji zapad" u Novom Sadu - NOVA portal\nŠef policije Šušnjić omogućio “divlji zapad” u Novom Sadu\nHronika Autor:Marko Radonjić17. Sep. 202016:105 Komentara\nMediji su preneli da je Milorad Šušnjić još 1. septembra smenjen sa funkcije načelnika PU Novi Sad. Zvanična potvrda, ali i razlog zbog kojih je Šušnjić smenjen još uvek nisu objavljeni, a iznenađuje činjenica da je on pre dva meseca, 16. jula bio unapređen u čin pukovinka policije. Za vreme njegovog mandata dogodila su se brojna ubistva, od kojih neka nisu rešena, ali upečatljivo najpoznatiji slučaj koji je šokirao javnost je snimak na kome se vidi kako Ivan Kontić brutalno prebija i lomi obe ruke M. M. (28).\nŠušnjić je na funkciju načelnika novosadske policije postavljen u januaru 2017. godine, nakon što je dotadašnji načelnik Siniša Radaković smenjen sa ove funkcije. Šušnjić je pre toga, 16 meseci bio načelnik policije u Subotici, a pre toga je radio u kriminalističkoj policiji u Novom Sadu, kao šef grupe za razbojništva, iznude i otmice.\nKako je, neposredno pred postavljenje Šušnjića na funkciju, pisao portal 021, do promene u vrhu novosadske policije došlo je u trenutku kada je, prema statističkim podacima u Novom Sadu smanjen kriminal, iako javnost nije imala takav utisak, jer je tokom 2016. godine zabeleženo više obračuna kriminalnih bandi na novosadskim ulicama.\nMilorad Šušnjić Foto: Nova.rs\nKrajem decembra 2018. godine, funkcioner Narodne stranke Borislav Novaković rekao je da je “nekada mirni Novi Sad pretvoren u mesto opasno za život u kojem se nasilje i oružani obračuni događaju gotovo svakodnevno”, i za to optužio ministra Stefanovića.\nU reagovanju na optužbe, odgovorio je upravo Šušnjić, koji se rekao da su optužbe neutemeljene i netačne, te da zahvaljujući policajcima koji naporno rade, imaju najbolje rezultate u poslednjih desetak godina.\nŠušnjić se tada pohvalio da je broj krivičnih dela sa 9.200 do 9.500 prosečno godišnje, smanjen na 5.572, da je broj ubistva dvostruko manji, broj razbojništava petostruko manji, a teških krađa i trostruko manje.\nPovodom neviđenih pritisaka koji se vrše na zaposlene u MUP, a koji su članovi Policijskog sindikata Srbije, a naročito zbog pritiska koji se vrši na zaposlene u PU Novi Sad, reagovao je pomenuti sindikat, koji je optužio Šušnjića da je izdao naređenje da iščlane policijske službenike iz Policijskog sindikata Srbije.\nIz Sindikata su naveli početkom februara 2019. godine da im se obratilo 17 policijskih službenika, među kojima i jedan starešina, koji su bili spremni da svedoče protiv 10 viših starešina i načelnika Šušnjića.\nNovi Sad – 2019. godina\nKako je portal 021 pisao krajem decembra 2019. godine, iako se vrh MUP-a hvalio sve boljom bezbednosnom situacijom u Novom Sadu, na osnovu dešavanja u toj godini, teško je izvući takav zaključak.\nMilorad Šušnjić: Od perača vozila do načelnika PU Novi Sad\nUbistva na Telepu u Novom Sadu, za koje je nakon trodnevne potrage uhapšen Goran Janković, jer je likvidirao suprugu i njene roditelje, ubistvo Dušanke Jocović (25), koje je počinio bivši momak Dejan Dabović, ali i slučaj Ivane Filipović koju je pretukao Đorđe Lacković, kao i hapšenje Dušana Murgaškog zvanog Pikaso, višestrukog silovatelja iz Novog Sada koji je pokušao da ubije servirku u KCV, samo su neki od najtežih zločina koji su potresli Novi Sad. Ova ubistva i druga teška dela su rešena, ali činjenica je da mnogi počinioci “sačekuša”, nisu uhvaćeni.\nNiz nerešenih ubistva započet je 26. decembra 2018. godine, kada je u Futogu ubijen Đorđe Zafirović Zafir. Pokušaj ubistva Dalibora Bogdanovića Boće, bivšeg policajca i nekadašnjeg funkcionera FK “Vojvodina”, 10. maja u novosadskom naselju Nova Detelinara, podmetanjem eksploziva ispod automobila, takođe nije rasvetljen.\nUbistvo Crnogorca Željka Bulatovića, koje se dogodilo 9. septembra, takođe je ostalo nerešeno, kao i likvidacija Dragana Amidžića Amidže.\nI tada je načelnik PU Milorad Šušnjić lično izašao na uviđaj i izjavio da “policija intezivno traga za počiniocima”.\nNovi Sad 2020. godine\nPostavljanje bombi pod automobile, paljenje, kasapljenje sekirama i noževima, tri nerešena ubistva, par ubistava u pokušaju, načelnik interventne koji se tuče sa po kafanskim toaletima, bio je bilans prve polovine 2020. godine u Novom Sadu i rezultata rada čelnika novosadske policije, o čemu je Nova.rs pisala.\nTih dana, u novosadskom naselju Liman 2 goreo je automobil marke “bmw” u podmetnutom požaru, a nekoliko dana pre toga izboden je Novosađanin N. M. (28). Nekoliko meseci ranije, napad je preživeo M. R., koji je iskasapljen sekirom u Novom naselju, a napala su ga četvorica mladića, maskirana fantomkama i oni su kasnije i uhapšeni.\nAutomobil “mercedes” goreo je u februaru u Novom Sadu, policija je otkrila da je pre toga bio poliven zapaljivom tečnošću, ali je osoba koja ga je zapalila, ostala nepoznata.\nKada je reč o navijačno-mafijaškim obračunima, 12. februara pod automobil čelnika FK “Kabel” Slobodana Milutinovića Snajpera podmetnuta je bomba, na svega stotinjak metara od osnovne škole u naselju Grbavica.\nPokušaj ubistva Snajpera završio je lakšim prelomom skočnog zgloba, kraterom u asfaltu u Puškinovoj ulici i desetinama istraumiranih Novosađana koji su se u tom momentu nalazili u svojim stanovima i okolnim kafićima.\nTo je bio treći pokušaj ubistva Snajpera, čija su vozila “mercedes džip” i “volvo” gorela dve godine ranije. Prve dve paljevine nisu razotkrivene, a za treću je uhapšen Njego Koprivica iz Beograda i Slađan Đorđević iz Bojnika, ali je taj slučaj, prema saznanjima našeg portala, rešila beogradska policija.\nIncident u restoranu “Kalem by Zak”\nDa vrh novosadske policije očigledne ne može da kontroliše ni nasilje unutar svojih redova potvrđuje i incident u restoranu “Kalem by Zak”, gde se načelnik interventne policije G. M., pod vrlo nerazjašnjenim okolnostima, van dužnosti, tukao “na ferku” u wc-u sa jednim od gostiju, nakon što ga je prethodno šamarao i vređao dok je ovaj bio vezan lisicama. Video snimci, kao i u nekim prethodnim slučajevima, volšebno su nestali.\nPolicajac tukao autistično dete\nSlobodan Drmanac, bivši načelnik Odeljenja kriminalističke policije PU Novi Sad tukao je devetnaestogodišnjeg mladića sa smetnjama u razvoju 8. jula ove godine u Novom Sadu. Drmanca, nagrađivanog policajca, saslušala je Unutrašnja kontrola i ustanovila da je on udarao mladića na zemlju i o tome obavestila tužilaštvo.\nDrmanac je pet godina ranije proglašen “herojem Novog Sada”, jer je van dužnosti uhapsio pljačkaša u Novom naselju, zbog čega mu je gradonačelnik Novog Sada Miloš Vučević, upriličio i svečani prijem u Gradskoj kući. Vučević je tada čestitajući Drmancu istakao “da je on primer kakvog policajca Novi Sad želi”.\nDrmanac je zajedno sa zamenikom načelnika policije Gorana Radonjića tukao i Novosađanina Gorana Uroševića sve dok nije izgubio svest, zbog čega su građani Srbije posle za odštetu morali da plate skoro 300.000 dinara.\nMeđutim, tada su iz zgrade izašli Drmanac i Radonjić, oborili ga na zemlju, a zatim ga odvukli do zgrade, sve vreme ga udarajući. U zgradi su ga, vezanog lisicama, ubacili u fiskulturnu salu gde su, onesvešćenog tukli i dalje. Uroševića je vezanog i krvavog probudila Hitna pomoć, koju je, kako je izjavio na sudu, Radonjić pozvao “jer mu se Urošević požalio na visok pritisak”. A više od 15 registrovanih povreda, hematoma po celoj glavi, leđima, oderotinama po stomaku i leđima, Drmanac i Radonjić su pred sudom objasnili “samopovređivanjem”.\nNa ovu aferu ukazao je novosadski policajac Duško Kovačević, koji je zbog toga nedavno dobio status uzbunjivača.\nUprkos ovom incidentu, Radonjić je se nalazio na visokoj funkciji u PU Novi Sad, kao zamenik upravo Milorada Šušnjića.\nZanimljivo, u trenutku kada je Šušnjić postao prvi čovek subotičke policije, za vršioca dužnosti načelnika Odeljenja kriminalističke policije u PU Subotica, postavljen je upravo Goran Radonjić, koj je pre toga bio u PU Novi Sad, kao šef Grupe za opšti kriminal.\nTokom mandata načelnika Šušnjića su pratile razne kontroverze, među kojima i ta, da je bez znanja nadležnih, naložio prismotru gradonačelnika Novog Sada, Miloša Vučevića. Izvor našeg portala ispričao je i da je više od 30 policijskih inspektora napustilo MUP jer nije htelo da radi sa Šušnjićem kao nadređenim, ali i da je po dolasku na čelo novosadske policijske uprave sebi formirao privatno odeljenje policije, koje je radilo šta im je po volji. Mnogi od njih su, kao aktivni policajci, kako je to ispričao izvor, radili i kao pratnja i obezbeđenje navodnih biznismena, a vrhunac je bio kada je naredio praćenje gradonačelnika.\nMnogi Šušnjićevi protivnici iz MUP su govorili da je upravo načelnik policije sedeo sa Amidžićem, koji je ubijen u Novom Sadu, par minuta pre no što je ubijen, tvrdeći da je to razlog što pomenuti snimci sa mesta zločina, kao i Amidžićev ubica, nikada nisu pronađeni.\nIvan KontićMilorad ŠušnjićnačelnikNovi Sadpolicijasmena\nUbijena Sara iz Vranja bila je mnogo više od "misice"